recursal/SuperWikiNEXT-32B huggingface dataset:
廣州市第5中學嘅正門，呢間係五中嘅唯一一個校區。
 **廣州市第5中學**（粵拼：gwong2 zau1 si5 dai6 ng5 zung1 hok6）
係中國廣東省廣州市嘅一間中學，喺海珠區南村路32號。呢間學校係由廣州市政府喺1951年嚟辦嘅第一間公立中學。喺2003年9月份同廣州市第十九中學合併咗。

介紹
--

而家嘅廣州市第五中學凈係得一個校區。佢嘅佔地面積係72269平方米，其中校舍嘅建築面積有47207平方米，而校園嘅綠化覆蓋率去到99% 。而且重有綠樹成蔭、鳥語花香、空氣清新、環境幽雅同春日綠道、秋日香氣嗰隻感覺，而校園嘅建築都排得幾有序吓，加上啲路都係四通八達。佢唔單止係國際化大都市入面嘅其中一笪綠洲，重係一座名副其實嘅花園式學校。

校徽
--

呢間學校嘅校徽就好似個正五邊形噉。不過佢同五邊形唔一樣，佢條邊係有小小弧形噉。入面有平小小弧形噉嘅五邊形，每個邊嘅中間剪咗嚿細嘅三角形出去噉。而顏色方面，出面嘅弧版五邊形係白底暗土黃色邊，而入面係嘅弧版，冇咗細嘅三角形仔嘅五邊形係紅底冇邊。喺校徽嘅紅底五邊形入面，中間有寫住「5」字同埋「Φ」字喺度；而下面係畫住橫豎穿咗兩頭嘅實心「凸」字噉；再下面就寫住「广州」兩個字響度；而且呢啲字同符號都係白色嘅。

校服色
---

廣州市第五中學嘅校服

|  |
| --- |
| 廣州五中嘅校服 |
|  |  |

短袖
衫：

* （男）　　相間，冇領冇紐扣。袖口　，兩袖同膊頭位都係　，前後交界位帶幼　綫。正反面帶　底色。左右對稱。
* （女）　　相間，有領有紐扣。領同袖口都係　帶　邊，兩袖同背面都係純　，而正面中間位有兩條相平行嘅中等厚度　綫。

褲：

* （男）　，兩邊有條中等厚度　綫。
* （女）　，兩邊有條相平行嘅幼　綫。

長袖

史
-

喺1951年，呢間學校正式起好咗之後，就變咗中華人民共和國成立之後，廣州市人民政府辦嘅第一間公立中學。到咗1979年，重定咗海珠區嘅第一批重點中學，甚至喺1994年攞埋「廣東省一級學校」嘅稱號。喺2000年12月，呢間學校俾廣州市人民政府同埋海珠區人民政府定咗係全市24間首批創辦國家級示範性普通高中入面嘅其中一間學校。喺2003年9月，甚至重將廣州市第十九中學加埋入嚟，重實行咗擴招嘅工作。而2005年7月份，學校最後一屆初三學生畢咗業，之後成間學校就變咗高中部。而嗰時嘅東校區（後嚟攞咗19中校區嗰個）都畢埋業，後嚟東校區交返畀廣州市實驗技工學校。雖然話五中喺2003年9月份開始唔收初中生，但係到咗2010年9月先至開始重新搞返初中招生。而金碧花園校區入面嘅五中就停止招生，之後嘅5中就變返完全中學。而之前金碧雅苑校區嘅5中，喺2011年9月先至畀返廣州市第九十七中學睺實，而金碧花園校區嗰度喺2012年，已經完全變成廣州市第九十七中學嘅其中一間學校。

### 點解出面嘅校區喺2003年開始，出現咗9年就全部冇嗮？

廣州市第五中學喺2003年同隔籬嘅十九中西校區合併之後，喺之前十九中校址（都喺南村路嘅五中斜對面）整咗東校區；而喺海珠區工業大道南金碧花園入面整咗初中校區，初中部搬嗮去金碧花園校區入面。但喺2011年9月，因為廣州市教育局重新調整過教育資源，結果金碧花園嘅校區就畀返九十七中，而2010學年開始喺五中讀書嘅初一生返嗮南村路校區讀。而2008、2009年入學初一生繼續讀到2010、2011學年結束（初中畢業）為止。而家金碧校區已經變咗九十七中高中部。至於舊時19中校區喺2005年9月就交返畀廣州市實驗技工學校，而嗰間技工學校喺2012年7月撤場，搬到從化神崗一帶，最後用地畀返本校兼喺2013年8月拆咗。

攞過嘅獎
----

呢間學校攞過以下呢啲獎：

* 廣東省國家級示範性高中
* 中華人民共和國國家級綠色表彰學校
* 中華人民共和國青少年體育工作先進集體
* 中華人民共和國開展足球運動先進單位
* 中華人民共和國體育傳統專案學校先進單位
* 中華人民共和國勤工儉學先進單位
* 廣東省精神文明單位
* 廣東省青少年科學教育特色學校
* 廣東省群眾體育先進單位
* 廣州市文明單位
* 廣州市教育工作先進單位
* 廣州市教育系統先進單位
* 廣州市青少年科技活動先進單位

附近嘅交通
-----

巴士：

* 市二宮站

睇埋
--

* 廣州市第97中學
* 廣州市實驗技工學校

註同攷
---

註
1. ↑  學校喺2012年因為廣東動漫城搞好而撤出，用地後嚟畀返5中，直到2013年拆咗為止。

攷

1. ↑  睇下街景圖：2012年6月 互聯網檔案館嘅歸檔，歸檔日期2015年3月31號，.2014年8月 互聯網檔案館嘅歸檔，歸檔日期2015年3月31號，.。求先呢兩張就好明顯睇得出：2012年嗰時嘅學校重喺度，但係2014年就冇咗。
呢篇文講廣州市嘅百靈路。搵緊其他城市嘅百靈路嘅話，請睇〈**百靈路**〉。

**百靈路**（粵拼：baak3 ling4 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從海珠北路同埋盤福路嘅交界開始，一直向東去到解放北路嗰頭。其中，廣州市嘅第一間私立中學就響呢尐路入面。

概要
--

全長311米，闊10米，2車道。成條路係單行綫，凈係可以從東邊向西邊行。

史
-

### 孫思邈同藥皇廟

睇埋：孫思邈同埋藥王廟
其實呢條馬路喺清朝嗰陣時唔係嗌「百靈路」，而係嗌咗「**百靈街**」呢個名。因為嗰陣時，街入面有棟藥王廟（依家藥王廟嘅遺址喺廣州市總工會入面），其中廟入面有位好紅嘅面、又幾好人、又好長嘅頭髮、重帶住方嘅巾同埋著住紅色嘅衫、而且儀態都比較犀利下嘅老坑公。而呢個就係被人話咗係孫思邈呢位藥王嘅諗法。

由於孫思邈係個神醫，加上醫德都幾好，所以孫思邈被人話咗係「藥王」。加上家陣嘅醫藥行業啲人，重話佢係個祖師添。結果喺佢嘅鄉下——喺耀縣（依家係陝西省銅川市耀州區）城嘅東邊冇幾遠嘅五臺山嗰邊，就係佢出世之前住得好神秘同埋攞藥呢尐，喺明朝嗰陣，呢座山就畀咗個名係嗌「藥王山」，其中山上面有棟藥王廟，棟廟隔離嘅亭入面重整咗8舊石碑，由於碑上面寫住嘅都係《千金要方》嘅一部分成日用嘅藥方，所以被人話咗係《千金寶要碑》喇。

而明朝同埋清朝呢兩個朝代，「藥王廟」呢間嘢幾乎喺成個中國嘅城市同埋鄉下都有，響每年農曆四月廿八號嘅藥王誕嗰陣，啲人成日都嚟藥王廟拜祭嘅。搞到中醫同埋中成藥呢兩行都整得幾㷫下。結果搞咗好耐，呢位名醫就神化咗。就喺廣東省廣州市呢帶嘅藥王廟入面，如估話呢棟廟嘅香火係最猛嘅話，啲人成日話：「係孫思邈嘅幫手啫，一畀咗藥食就乜病都冇嗮，畀我試咗佢一億次都掂啊。」所以藥王廟附近嘅街就嗌咗係「百靈街」噉嘅名喇。不過到咗1933年，廣州市政府就將呢條馬路整闊咗，重將條路改咗名叫「百靈路」。

### 太爺雞

喺以前唔係嗌「百靈街」呢個名嗰陣，聽話有位做咗縣官，後嚟被人炒咗嘅太爺——周生記就響呢條路邊嘅榕樹下面擺攤賣烤雞，所以大家咪嗌咗「太爺雞」呢個名，結果就出咗名，連酒樓都請埋佢入咗去打工添。

### 知用中學

睇埋：張瑞權同埋廣州市知用中學
一講到話呢條路嘅「知用中學」，好多人都會醒起一個古仔喇。其實呢間學校就係張瑞權呢個人搞嘅。喺民國13年（1924年）嘅暑假，知用學社就決定咗去辦教學任務嚟鞏固社會嘅基層，結果張瑞權同埋唐富言就借咗課室嚟整咗暑期課程班嚟賺錢去開辦間中學，佢就租咗民房嚟整咗校舍，重招咗兩個班嘅初中生。呢個就係喺廣東實行咗6-3-3學制之後嘅第一間中學，而呢間中學就係依家嘅知用中學喇。

特色
--

呢條馬路係喺老城區入面，附近冇幾遠就係醫院同埋學校，重有好多種風味嘅小食檔同埋茶餐廳響度。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 海珠北路、盤福路
* 六榕路
* 解放北路

註
-

1. 1 2 3 4  百灵路：300米寻常巷陌，"太爷鸡"诞于此[*失咗效嘅鏈*] 新快報 喺2011-10-11搵到
2. 1 2  百灵路百科[*失咗效嘅鏈*] 花城网
3. ↑  呢度嘅「6-3-3學制」講嘅係：中學一共有6個學年，其中初中有3年、高中有3年。
廣州市第一工人文化宮嘅南門
 **廣州市第一工人文化宮**（粵拼：gwong2 zau1 si5 dai6 jat1 gung1 jan4 man4 faa3 gong1）
，又叫**廣州市工人文化宮**gwong2 zau1 si5 gung1 jan4 man4 faa3 gong1，廣州當地簡稱做**市一宮**si5 jat1 gung1，係中國廣東省廣州市嘅工人文化宮，喺1950年起，1951年5月1號起好兼正式對外開放，位置喺越秀區文明路65號（側門喺文德路一帶）。呢間工人文化宮係廣州市最早嘅職工活動陣地。

呢間嘢之前係廣府學宮。曾經喺2002年俾中華人民共和國文化部列佢做全國文化工作先進集體嘅稱呼。

敘述
--

工人文化宮嘅佔地面積有8700㎡，建築面積：14285㎡。入面有華南地區最有活力、最受市民歡迎嘅老牌電影城。重有體育館、桌球廳、培訓學校、退休老工人之家、餐廳、賓館等活動場所。體育館有籃球、排球、羽毛球、乒乓波、武術、青少年街舞培訓等好多個活動項目。培訓學校整咗幫廣大工會會員同下崗職工技能提升、自我增值嘅初、中、高級電工、冷氣、冰箱、電腦、家電維修、書畫、文化補習等技能培訓班。另外重開咗細路嘅舞蹈、美術、音樂、形體培訓班、交誼舞、粵曲、結它培訓班等。宮入面嘅大院重整咗電影文化廣場同細型露天舞臺。

攷
-

* 广州市工人文化宫 天一网
唔好同**叶音**搞亂。
**叶韻**hip3 wan6\*5，亦都寫做**協韻**，指以改讀字音嘅方式，嚟到讀《詩經》、《楚辭》、唐詩等古代韻文。

叶韻古代又叫叶音（爲免同塡詞要啱音嘅叶音撈亂，本文唔用呢個叫法），呢個稱呼出自南宋朱熹。宋代之前，學者冇「古韻」嘅概念，佢哋用自己嘅發音唸先秦韻文，就會發現唔押韻。有啲學者以爲古書傳抄有誤，就擅自改變用字（最有名嘅係唐玄宗）。而其他大部份學者認爲，呢啲字唔押韻嘅原因，係因為發音唔同，所以必須改變讀音。叶韻說提出之後，產生咗好大影響，《康熙字典》中嘅字就註有叶韻嘅義項。

叶韻舉例
----

例如朱熹喺《詩經‧召南‧行露》二章與三章，就噉樣改變發音：

**第二章**

> 
> 誰謂雀無**角**（覺韻古岳切，朱叶盧谷反）  
> 
> 
> 
> 何以穿我**屋**（屋韻烏谷切）  
> 
> 
> 
> 誰謂女無**家**（麻韻古牙切，朱叶音**谷**）  
> 
> 
> 
> 何以速我獄  
> 
> 
> 
> 雖速我**獄**（燭韻魚欲切）  
> 
> 
> 
> 室家不**足**（燭韻即玉切）  
> 
> 
> 
> 

朱熹認為呢篇詩應該每個字都押韻，但係佢用自己嘅發音嚟唸，「**角**」和「**家**」唔押韻，所以佢改變咗呢兩字嘅發音。

**第三章**

> 
> 誰謂鼠無**牙**（麻韻五加切，叶五紅反）  
> 
> 
> 
> 何以穿我**墉**（鍾韻餘封切）  
> 
> 
> 
> 誰謂女無**家**（麻韻古牙切，叶各空反）  
> 
> 
> 
> 何以速我**訟**（用韻似用切，叶祥容反）  
> 
> 
> 
> 雖速我訟  
> 
> 
> 
> 亦女不**從**（鍾韻疾容切）  
> 
> 
> 
> 

相同道理，朱熹又改變咗「**牙**」、「**家**」、「**訟**」三字嘅發音，造成咗「**家**」喺呢兩章入面發音唔一樣。相同句子中嘅字，卻有唔同發音，係相互矛盾嘅。

叶韻嘅本質
-----

從本質上嚟講，叶韻係因為古人冇意識到語音會隨住時代嘅變遷而變化，今時唔押韻嘅字，用寫作時嘅音嚟讀，其實係押韻嘅。中古漢語離而家較近，語音變化較小，但仍然有部份韻部同今日唔同，導致唔押韻。所以今日唸唐詩，仍然有啲人使用叶韻方法嚟保證押韻。而上古漢語去今已遠，唔押韻嘅情況更甚。由明代陳第硏究開始批判叶韻，自此大家對上古音韻逐步多咗了解，知道邊啲字在上古漢語中可以押韻。

民間讀古詩常見叶韻
---------

* 遠上寒山石徑**斜**（讀caa4）
* 天似穹廬，籠蓋四**野**（讀jaa5）

註
-

1. ↑  呢個「叶」字並唔係「葉」嘅簡化字，唔可以寫做或者讀做「葉韻」。

參考文獻
----
廣州市第八人民醫院（東風院區門口）
**廣州市第八人民醫院**（粵拼：gwong2 zau1 si5 dai6 baat3 jan4 man4 ji1 jyun2）係中國廣東省廣州市嘅一間專門負責醫傳染病同肝病嘅市級醫院，同時重係華南地區最大嘅傳染病專科醫院、中國國家肝病、愛滋病嘅臨床藥物試驗基地，衛生部愛滋病臨床醫師培訓基地；甚至係廣州醫科大學非直屬附屬醫院、中山大學、南方醫科大學、廣東藥學院等高等醫學院校嘅教學醫院、同時又係廣東省愛滋病診療品質控制中心。呢間醫院喺1921年成立，有2個院區。

兩個院區嘅詳細位置
---------

* 東風院區：越秀區東風東路627號
* 嘉禾院區：白雲區嘉禾村集賢莊附近

史
-

1921年11月，呢間醫院喺而家嘅小北地區嘅象崗頂度開辦，嗰時嗌「市立傳染病醫院」。1935年，又喺盤福路起咗間新院區，1936年1月1號改名做「市立隔離醫院」，但喺1945年10月1號就改返舊名。1949年，佢同嗰時嘅方便醫院合併咗。

喺1951年12月，廣州市政府接咗華英醫院之後將方便醫院等一系列醫院嘅傳染科加咗入嚟，組成廣州市立傳染病醫院。到咗1955年又改名做「廣州市傳染病醫院」，後嚟喺文革受到破四舊浪潮影響，1969年改名做「廣州市第八人民醫院」。雖然喺1973年又改名做「廣州市傳染病醫院」，但1994年8月又打回頭。

喺2002年8月醫院成立咗肝病醫院，喺2010年10月10號重喺嘉禾村搞咗間醫院。

出面網頁
----

* 广州市第八人民医院官网
**海東京畿園**（粵拼：hoi2 dung1 ging1 gei1 jyun4）
（韓文：**하이둥 경기도 뜰**／**海東京畿園***HaiDung Gyeonggido Tteul*）係中國廣東省廣州市嘅一個韓式後花園嘅景區，喺越秀區嘅越秀山上面，越秀游泳場嘅隔籬。呢個園區係中國廣東省政府同埋韓國京畿道政府一齊跨國合作起嘅一個園區同時，重係粵韓合作，跨國起園林活動嘅結晶品。呢間嘢喺2005年12月5號起好。

敘述
--

呢間嘢嘅佔地面積有8500㎡，入面主要有韓國傳統庭院同埋古建築呢兩大部分。而色調方面，主要係灰青色為主。喺圍墻同屋簷角嘅瓦片度都有劃住韓國嘅國花——木槿花。而呢座庭院係用咗大概800年前韓國嘅古典建築風格嚟整，以韓國最傳統嘅儒生別墅樣嚟整成「外園」、「內園」、「主庭」、「後庭」呢啲遊覽空間。

喺庭院嘅入口——外園嗰度，放咗韓國鄉下地區嘅守護神同佢境界嘅造型物——長桿；而內園前邊嘅世宗樓係集會嘅活動場所，佢右邊嘅宣傳館入面㔷咗同韓國、京畿道有關嘅宣傳資料；主庭入面有「方池」同「星湖庭」，而主庭嘅對面有又低又矮嘅斜坡花階同栗谷寨；而庭院周圍都有又低又矮嘅圍墻。後庭入面嘅茶山亭位置比較高，可以全面睇到嗮瀑布同埋草庭。

主要景區同建築
-------

### 長桿

長桿同長丞一樣，都係話清楚韓國鄉下地區之間嘅境界，佢重係韓國嘅一個傳統習俗。具體做法係喺木桿頂嗰度釘住自己整嘅假雀仔放喺村口。

### 世宗樓

世宗樓嘅名係用嚟記得朝鮮時代整韓國文字嘅世宗大王先至改成噉嘅名。佢係16世紀朝鮮時代嘅代表性建築——屏山書院嘅晚對樓嚟做主題，表現咗韓國儒教理念方面，比較犀利嘅建築風格。

### 栗谷寨

栗谷寨係庭院主庭嘅中心設施，佢之前畀儒士猛咁諗同埋同享自己生活樂趣嘅建築。

### 茶山亭

茶山亭喺庭院後庭嘅最高位，佢係可以全面睇到嗮瀑布同埋草庭嘅一埞。喺朝鲜時代嗰陣，茶山亭嘅住持——丁若鏞先生克服咗嗰時傳統嘅社會體制而創立實現新社會嘅實學理想。

### 星湖亭

星湖亭係為咗讚朝鮮後期嘅代表性作家——李瀷先生嘅學識業績而起嘅一間嘢。佢個亭嘅兩條柱喺荷花池入面，同主庭嘅方池連埋一齊，可以睇到同諗到庭院嘅樣係點。

### 方池同圓島

方池係四方形嘅蓮花池，圓島就係蓮花池入面嘅島。佢係表現出道教思想入面，韓國傳統嘅庭院設施。而呢兩個嘅代表都有唔同：其中方池係地陰，圓島係天陽。兩個夾埋就係陰陽均衡，話家和萬事興噉解。佢係朝鮮時代入面，房屋庭院嘅代表性設施。

### 花階

花階係朝鮮時代入面，房屋庭院嘅代表性設施。佢係將庭院後面嘅斜坡改造成階梯噉樣，種咗好多花草樹木嘅畫壇。

### 四柱門

四柱門既係從出面轉入庭院嘅主要空間嘅同時，又係庭院同出邊嘅緩衝空間。

### 磚築門

磚築門唔單止有通用嘅閂門功能之外，重有畫住花紋嘅磚石構造嘅靚建築。由於佢入面同出面都有唔同嘅空間，所以磚築門係構成唔同景觀嘅要素。

攷
-

* 海东京畿园（韩国园） 广州市越秀公园
* 海东京畿园 侠侣网
* 越秀山公园. 海东京畿园 小拍 ZOL论坛
* 在中国的韩国传统庭院——广州海东京畿园造园特色分析 百度文库
* Photos by 周宇飞> 海东京畿园 Panoramio
明石燒
明石市一間明石燒小食店嘅餐牌。餐牌上邊寫住「玉子燒定食」而唔係「明石燒定食」。
**明石燒**（日文：**明石焼き**あかしやき(Akashiyaki)）係日本關西一種地方小食，睇落同章魚燒相似，但製作方法唔同。明石燒源自兵庫縣明石市，喺兵庫縣至大阪市一帶比較常見。

名
-

喺明石市周邊嘅東播磨地區（特別係加古川市、高砂市、播磨町、稻美町）、神戶市西部（譬如西區、垂水區、須磨區），當地人嗌佢做「**玉子燒**」，但喺第啲地方叫「明石燒」，費事同第種「玉子燒」溝亂。

做法
--

麵粉、蛋同水攪勻，開成粉漿。將粉漿倒入有凹位嘅燒熱嘅鐵板，加入八爪魚，時不時用筷子翻轉，燒成球型。

同「章魚燒」嘅分別
---------

明石燒嘅雞蛋含量高過章魚燒。另外，明石燒會跟昆布高湯，所以又有人話明石燒係「有得飲湯嘅章魚燒」。舖頭亦會提供醬料，等食客可以選擇抆啲醬落明石燒，就噉乾食。

睇埋
--

* 章魚燒

註
-

1. ↑  日文「定食」嘅意思係「套餐」。

參考
--

1. ↑  〈明石名物玉子焼き〉 〈明石特色小食玉子燒〉 (日文). 明石觀光協會. 2005. 原著喺2006-08-28歸檔. 喺2011-04-13搵到.
2. ↑  〈大阪小丸子　章魚燒似明石燒〉. 《Apple Daily 蘋果日報》. 2009-08-03. 原著喺2020-03-27歸檔. 喺2018-04-29搵到. `{{cite web}}`: Cite has empty unknown parameter: `|dead-url=` (help)

出面網頁
----

|  |  |
| --- | --- |
|  | 維基同享有多媒體嘅嘢：**Akashiyaki** |

* YouTube上面嘅明石焼（玉子焼）嘅製作同品嚐
* 明石市政府嘅介紹（日文）
* 明石觀光協會嘅街招（日文）
* 明石燒，傳統嘅蓬鬆感：章魚燒同相似嘅味道（日文）
**百越民族史研究會**，係中國嘅全國性學術研究團體，喺《百越民族史研究會嘅籌備規劃書》中寫明佢嘅宗旨係：

>  對百越民族嘅名稱、族源、分布、文化習俗、社會政治經濟等方面嘅內容展開全面嘅研究。秉持團結、求實與學術民主嘅精神，將一大批東南學人緊緊地團結響共同嘅學術興趣下，塑造團結、和諧嘅學術氛圍，構築交流、對話嘅良好平臺。秉持學術至上嘅宗旨，堅持不懈，每兩年舉辦一次全國性或國際性嘅學術研討會，每屆年會都編輯出版高水平嘅學術論文集，全面深化百越、乃至東南民族史、考古學嘅學術研究。重視學術隊伍嘅建設同人才嘅培養，鼓勵、幫助年輕學者嘅成長同進步，體現學會學術研究工作承前啟後、繼往開來嘅良好局面。 
> 
>

創立同會員
-----

百越民族史研究會由黃現璠、翁獨健、梁釗韜、陳國強等人喺1980年6月創立。第一、二屆會長係梁釗韜（中共黨員，黃現璠嘅學生），副會長係黃現璠、陳國強（中共黨員）、侯方嶽（中共黨員）等。現任會長係廈門大學教授吳春明（中共黨員）。研究會嘅辦公地點喺廈門大學人類博物館3層303室。研究會嘅會員主要來自廣西、廣東、福建、江蘇、浙江、海南、安徽、江西、湖北、湖南、雲南、北京等省、市、自治區嘅大專院校、文博考古機構。

編物
--

* 百越民族史研究會編：《百越民族史論叢》
* 百越民族史研究會編：《百越史論集》
* 百越民族史研究會編：《百越民族研究》
* 百越民族史研究會編：《中國百越民族史研究會年會論文集——百越研究》第1-2辑
* 百越民族史研究會編：《百越民族史資料選編》

註
-

1. ↑  〈百越民族史研究會/2009-4-27 - 中華人民共和國教育部社會科學司指導網：中國高校人文社會科學信息網〉. 原著喺2017-04-18歸檔. 喺2013-07-28搵到.

出面網頁
----

* 中國百越民族史研究會第十四屆年會綜述
* 中國百越民族史研究會第十五屆年會暨環南海歷史文化國際學術研討會響海口召開
唔好同**鐵達尼二號**搞亂。
**四川鐵達尼號**係一個喺2014年由七星能源投資發起，位於中國四川遂寧，而家已經爛咗尾嘅仿建鐵達尼號嘅旅遊項目。

歷史
--

喺2014年，七星能源投資喺遂寧投資10億人民幣，仿建鐵達尼號，完全按照100年前原版嘅圖紙建造，內部設計亦同當年一模一樣，務求重現當年鐵達尼號嘅風情。不過，呢個複製版鐵達尼號，就唔會有動力系統，所以只能躺喺河床，預計建成後畀遊客入住。

呢個項目本來預計喺2016年對外開放，但啟動後爭議不斷，好多人批評勞民傷財，喺四川山溝興建呢條『旱船』並無意思。甚至當初投資公司內部有人提議模擬撞冰山嘅活動，令當年鐵達尼號罹難者家屬極為憤怒，批評咁做係將災難商業化嘅消費悲劇。另外，喺2017年，有英國鐵達尼學會嘅會員批評，呢個項目品味低下。

而去到2021年，工程更加因為資金問題爆出爛尾風波，不過投資方就話已經解決咗。

參考
--

1. 1 2  彭琤琳 (2019-02-19). 〈【人去船空】民企10億山寨鐵達尼號疑「爛尾」 網民：幹點實事吧〉. 《香港01》 (香港中文). 喺2021-08-15搵到.
2. ↑ . 〈四川砸45億…重現鐵達尼號！ 預計明年開放「住一晚1.3萬」 | ETtoday大陸新聞 | ETtoday新聞雲〉. *www.ettoday.net* (繁體中文). 喺2021-08-15搵到. `{{cite web}}`: `|last=` has generic name (help); External link in ``|last=`` (help)
3. ↑  〈四川主题公园复制铁达尼号 希望每年吸引500万游客 | 早报〉. *www.zaobao.com.sg* (英文). 喺2021-08-15搵到.
4. ↑  〈中國人打造自己的"鐵達尼號"〉. 《光明日报》 (臺灣中文). 喺2021-08-15搵到.
5. ↑  民間全民電視公司 (2021-05-14). 〈「1：1鐵達尼號」想模擬撞冰山 四川遊樂園犯眾怒！〉. 《民視新聞網》 (繁體中文). 喺2021-08-15搵到.
6. ↑  〈死難者後代不滿 四川山寨鐵達尼號「撞冰山」不玩了〉. *www.ntdtv.com* (繁體中文). 2017-04-12. 喺2021-08-15搵到.
廣東省立中山圖書館（文明總館）嘅主體大樓
**廣東省立中山圖書館**（粵拼：gwong2 dung1 saang2 laap6 zung1 saan1 tou4 syu1 gun5；英文：**Sun Yat-sen Library of Guangdong Province**）係中國廣東省廣州市嘅一間圖書館，有三間分館。呢間圖書館喺1912年成立。呢間圖書館重係廣東省級綜合性公共圖書館、中國國家一級圖書館，又係中國文化信息資源分享工程廣東省分中心、廣東省古籍保護中心、中國全國圖書館聯合編目中 心廣東省分中心嘅所在地。呢間嘢嘅歷史都幾耐吓，而且入面㔷埋咗好多海內外出名嘅書。

史
-

呢間嘢喺成立之前係明朝嗰時嘅南園，後嚟變咗清朝嗰時嘅廣雅書局嘅圖書大樓，而抗風軒就係孫中山早年搞革命活動嘅秘密據點（而家係孫中山文獻館）。到咗民國元年（1912年）先至開辦咗間圖書館響呢度，嗰時最初嘅名係「廣東省立圖書館」。到咗民國九年（1919年），梁鼎芬後人按佢哋嘅遺願，將600幾櫃㔷埋咗嘅20000幾冊書冚唪唥捐咗畀廣東省圖書館，嗰時重係省圖收到嘅第一批私人捐嘅圖書，而數量差唔多嗰時省館㔷埋咗嘅書總量嘅兩倍。

到咗民國十六年（1928年），嗰時住喺美國、加拿大、墨西哥、古巴等地嘅華僑為咗記得孫中山先至出錢起咗「廣州市中山圖書館」，甚至喺民國廿二年（1934年）嗰時起好。到咗中華人民共和國成立咗之後嘅6年（1955年），廣東省立圖書館同廣州市中山圖書館合併咗而改名做而家嘅廣東省立中山圖書館。到咗1986年，廣東省立中山圖書館搬咗嚟文明路215號嗰邊之後，原館先至改名做孫中山文獻館。嗰時鄧小平同志重幫呢間嘢寫咗個館名。

到咗2003年，廣東省政府出咗5億蚊嚟搞佢嘅改擴建工程，而工程正式喺2006年12月10號開始喐手，甚至喺2008年嗰時俾住房同城鄉建設部話咗係綠色建築同低能耗建築雙百示範工程。為咗搞好呢單嘢嘅建設進度，喺2007年6月——2010年9月，呢間嘢甚至喺廣州大學嘅桂花崗校區搞咗間桂花分館，重將借閱部、報刊部、外文部、採編部、公關部等緊要嘅業務部門從文明路總館搬到嗰邊繼續向公眾同讀者搞服務。而工程一直到2010年12月30號先至結束仲重新正式對外開放。

三間分館嘅詳細位置
---------

* 文明總館：越秀區文明路215號，隔籬冇幾遠就係中國國民黨第一次全國代表大會舊址。
* 文德分館：越秀區文德路81號，隔籬冇幾遠就係廣州市第十三中學。
* 桂花分館：白雲區嘅桂花路，廣州大學桂花崗校區入面。

附近嘅交通
-----

* 地鐵：
文明路總館／文德分館：1號綫：農講所站

* 電車：
文明路總館：中山圖書館站
桂花分館：桂花崗站

* 巴士：
文明路總館：中山圖書館站
文德分館：文德路站
桂花分館：桂花崗站

註
-

1. ↑  广州的故事 林子雄. 〈从藏书楼到图书馆〉. 廣州圖書館. 原著喺2014-05-02歸檔. 喺2012-09-28搵到.

攷
-

* 广东省立中山图书馆简介

出面網頁
----

* 广东省立中山图书馆官网
廣東省工人醫院
 **廣東省工人醫院**（粵拼：gwong2 dung1 saang5 gung1 jan4 ji1 jyun2）
係中國廣東廣州嘅有醫療、教學同科研喺埋一齊嘅二甲醫院，1957年創辦，位置喺黃埔區長洲長江路320號。佢係廣州市第一批醫療定點醫院同廣東省人民醫院嘅雙向轉診醫院。另外，黃埔衛生職業技術學校同廣州中醫藥大學嘅實習基地、廣東藥科大學嘅教學基地都喺呢間醫院入面。

史
-

1957年，醫院正式成立，初期嗌過**廣東省第二工人療養院**個名，期間主要醫肺結核為主，嗰時廣東地區嘅醫療水平比較落後，醫得返肺結核病已經係好葳蕤嘅事。直到1970年，由於醫院畀咗廣東省衛生廳睇實，醫院亦改名做**廣東省第二工人醫院**。期間調做好多醫療專家入嚟整成間技術比較一流嘅醫院。重搞掂咗廣東省第一例低温下體外循環心外手術同第一例微創手術、第一例經皮腎穿刺術等貢獻。雖然1982年又重新用返「廣東省第二工人療養院」個名，但機構畀咗廣東省總工會睇實。期間醫院唔係凈向醫肺結核病發展，而係加開碎石同埋戒毒兩個項目，亦開創咗中國大陸嘅體外震波技術前例先河。隨後因為冇咗國家政策支持，加上嗰時去長洲地區嘅交通好唔方便，令療養同醫療業務開始墮落。雖然1999年成立咗精神病科，但唔見起效。雖然2003年加掛咗「廣東省第二工人醫院」個名，但無耐爆出戒毒所醜聞，令療養同醫療業出現半癱瘓狀態。直到2005年，由於醫院換咗新領導，令醫院撥亂反正，重新行返醫療道路，但醫院原有嘅療養業務喺2007年正式廢除。

2009年，醫院換咗一批領導後，綜合大樓正式按二甲醫院標準嚟裝修。重喺2011年改名做**廣東省工人醫院**。

出面網頁
----

* 廣東省工人醫院嘅官方網站
**廉布文**（粵拼：lim4 bou3 man4\*2；廉布文：ᤕᤰᤌᤢᤱ ᤐᤠᤴ，音標：/yɑktʰuŋ pan/，拉丁轉寫：yakthung pān）係種屬於漢藏語系嘅語言。住喺尼泊爾同印度嘅廉布人（英文：Limbu people）講呢種話。呢種語言用廉布字母（英文：Limbu alphabet）記錄。

廉布人自稱做「若通」（Yakthung），而佢哋嘅話則叫做「若通班」（Yakthung pān）。廉布文有四大方言：皮打比（Phedape）、查他里（Chhathare）、淡八歌利（Tambarkhole）、班他里（Panthare）。

喺咁多方言當中，皮打比方言最多人講，大多數廉布人都聽得明呢種方言。不過生產、控制知識嘅學者主要來自班他里方言嘅人，所以班他里話有成爲標準語嘅趨勢。就好似班他里嘅廉布人喺中央政治、行政上佔據優勢噉，佢哋試住令佢哋嘅方言成爲標準嘅廉布文方音。

廉布話係尼泊爾、大吉嶺、樟樹、錫金、不丹、緬甸、泰國講同寫嘅主要語言之一。而家，啲語言學者得出結論話廉布文同藏文、絨巴話類似。

喺廉布人用師利章嘉（Sirijanga）字母前，喺東尼泊爾通用絨巴字母，特別係茂絨（Maurong）地區。師利章嘉字母消失咗就來800年，係地-昂師·師利宗嘉·先·提比（Te-ongsi Sirijunga Xin Thebe）復活咗呢種字母。

分佈
--

據《民族語》，講呢種話嘅人主要分佈喺尼泊爾。

* 戈詩專區（Kosi）
	+ 坦古打區（Dhankuta）
	+ 山古華沙琶區（Sankhuwasabha）
	+ 地克拉通區（Tehrathum）
	+ 摩冷區（Morang）
* 美知專區（Mechi）
	+ 塔里宗區（Taplejung）
	+ 班芝他區（Panchthar）
	+ 義藍區（Ilam）
	+ 查巴區（Jhapa）

方言
--

據《民族語》，下面係廉布文嘅方言。

* 第一區方言
	+ 班他里（Panthare）
	+ 罩必些（Chaubise）
	+ 羊各洛伽（Yanggrokke）
* 第二區方言
	+ 皮打比（Phedappe）
	+ 淡八歌利（Tamorkhole）
* 第三區方言
	+ 查他里（Chhathar）

羊各洛伽、罩必些係班他里方言嘅細變種。皮打比同淡八歌利相似。查他里方言冇咁易畀另外兩個大方言嘅人聽得明。喺錫金講嘅廉布文方言亦係班他里。

師利章嘉字母
------

廉布文字。灰色嗰啲字係而家廢咗嘅。
廉布、絨巴、尼婆羅係喜馬拉雅中部僅有嘅三種有自己文字嘅漢藏語種。廉布字母，或者叫師利章嘉字母，係18世紀早期發展嘅，當時正值佛教喺錫金擴張，而廉布彎（Limbuwan）仲係屬錫金。廉布字母嘅創製大概同絨巴字母創製同期，大約喺錫金第三任國王在位時期。不過啲人多數信廉布字母係由9世紀時嘅師利章嘉王設計嘅。之後廉布字母畀跌耶-昂師·師利章嘉二世（Tye-Angsi Sirijanga II）重新設計推廣。因爲師利章嘉二世用咗佢大部分時間來發展廉布人及其文化、文字，所以啲人認爲佢係9世紀師利章嘉王嘅轉世。

因爲師利章嘉二世係個有驚人影響力嘅人，廉布文化發展得好快，多桑（Tasang）僧侶好驚佢。呢班僧人擔心師利章嘉二世會改變錫金嘅社會、文化、語言嘅構成。於是，多桑僧侶捉住咗師利章嘉，將佢綁喺樖樹度，用毒箭射死佢。

廉布同絨巴字母都係錫金佛教擴張時期設計嘅。不過，師利章嘉係個廉布出身嘅佛教徒，喺錫金嘅大喇嘛之下學過佛。所以師利章嘉賜名做「楊祿（Yangrup）嘅多傑喇嘛」。

佢嘅語言、字母受藏文同天城字嘅雙重影響。唔同大多數嘅婆羅米文字，佢冇單獨嘅獨立元音字母，代替嘅係用元音附加符表示。

自18世紀末葉以來，尼泊爾嘅廉布文用得好少。因爲佢哋社羣嘅文化特徵畀啲統治精英認爲係對國家統一嘅威脅。佢哋禁咗廉布文，唔準啲人寫佢哋嘅文字。雖然無具體嘅法律，但加德滿都方面根據所謂嘅安全法落指示去禁廉布文。

寫
-

廉布文有獨自嘅文字，佢嘅字母同藏文、錫金文字母類似。因爲尼泊爾禁止咗廉布文嘅教學，所以喺尼泊爾，大部分廉布人嘅母語書寫水平低過佢哋嘅尼泊爾文水平。雖然好多書被迫用天城字或者羅馬字來寫廉布文，但而家廉布字母已經電腦化咗，所以能夠用呢種字來出版文章。

出版
--

廉布文有好多書、刊物出版。《晨星》（Tanchoppa）係自1995年開始出版嘅廉布文月刊。之外亦有其他出版。已知最老嘅廉布文書面材料出自1850年代嘅大吉嶺，係現代廉布文書寫嘅先聲。而家呢啲文物收藏喺倫敦嘅印度圖書館。

教
-

喺尼泊爾，廉布文僅私人教授。尼泊爾政府出版咗小學生一到五年級用嘅教科書，畀民間教學用。

喺錫金，自從1970年代，啲英文中學都有廉布文課程，作爲廉布地區嘅語文科。有超過四千嘅學生從300個老師度每日學一個鐘。1到12年級廉布文課本亦有提供。

參攷文獻
----

* Driem, George van（佐治·范·德廉） (1987年). 《A grammar of Limbu（Mouton grammar library; 4；《廉布文語法》）》. 柏林: Mouton de Gruyter. ISBN 3-11-011282-5. `{{cite book}}`: Cite has empty unknown parameter: `|1=` (help)
* 西義郎、龜井孝、河野六郎、千野榮一 (1993年). 《リンブ語（《廉布語》）, 三省堂語言學大辭典.5》 (日文). 東京: 三省堂. p. 418a-447b.

攷
-

1. ↑  2015年第18版《民族語》（Ethnologue）記嘅廉布文。
2. ↑  (Sprigg 1959: 590)
3. ↑  (Sprigg 1959: 591-592 & MS: 1-4)

出面網頁
----

|  |  |
| --- | --- |
|  | 維基菢蛋機嘅維基百科試驗版：
 **廉布文試驗版** |

* Omniglot嘅廉布文現代書寫系統
* 廉布—英文辭典，據美華·歌拉（Mewa Khola）方言，PDF介紹
* Kaipuleohone's LDTC collection：廉布話嘅記錄，開放下載
**帛金**係向死者家人慰問嘅一啲錢。如果有白事，出席喪禮嘅親友都會向亡者家屬送上錢嚟代表對先人嘅小小敬意，亦好實際咁幫助一吓在生嘅人。呢筆放喺白信封入面嘅錢稱之為「**帛金**」。「帛」係絲織品嘅總稱，絲織品喺古時係貴重物品，「財帛」就係泛指金錢。以前嘅人除咗會畀錢做帛金之外，仲會用其它貴重物品嚟表心意，例如金銀珠寶、布料衣匹，或者有價值嘅嘢嚟畀亡者用嚟陪葬或俾家屬安家，而今時今日就已經普遍咁會畀錢。

帛金嘅銀碼
-----

親友向亡者家屬送上帛金，除咗對亡者表示敬意之外，其實亦都係減輕亡者家屬喺辦喪事時嘅財政負擔最實際嘅方法。傳統上，畀嘅時候會喺整數嘅銀碼上面加多一個一緡硬幣，主要原因有以下幾個：

1. 用單數，意思好明顯，唔好嘅嘢就唔好「成雙」，而「雙」亦都有「傷」嘅意思，十分之唔吉利；
2. 銀碼用「零一」作為結尾，含有「只有一次」嘅意思，冇下次；
3. 如果親友送上嘅帛金銀碼係整數，當減除咗吉儀入面嘅一元之後，尾數係九，咁就有「長久」嘅隱喻，做白事咁大吉利是邊個都唔想長久，所以要喺整數銀碼度加多一緡嚟做帛金，當有心嘅親友接到吉儀入面嘅一緡之後，就唔會有九字嘅出現，希望親友都大吉大利，長命百歲。

睇埋
--

* 纓紅利是

參考
--

* 
* 
*
**韓耀庭**，香港經營工作者及傳媒人，曾經喺無綫電視同蘋果日報工作。

影視工作
----

韓耀庭曾經為九部電影擔當編劇，包括《陰陽路九之命轉乾坤》、《陰陽路十之宣言咒》、《少年刀手》，亦曾經參與一啲電視劇製作，例如《謎情家族》、《同撈同煲》、《本草藥王》、《十萬噸情緣》、《怪俠一枝梅》、《西廂奇緣》、《追魂交易》、《賭場風雲》同《亂世佳人》‎等。

事件
--

### 採訪工作被親中派鍾詠淵攻擊

韓耀庭曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁韓耀庭同另一蘋果日報記者李凱琳，又攻擊有關女記者話佢性冷感。

### 向胡錦濤發問關於港人平反六四問題被押走

喺2012年中，中國國家主來港訪問，韓耀庭喺灣仔向胡錦濤關於港人平反六四嘅問題，但提問被警方以太大聲影響秩序為理由。強行帶走。近十分鐘事件，事件成為咗國際新聞。之後，韓耀庭更加正式投訴，要求警方同保安局交代。韓耀庭有提到，胡錦濤參觀啟德發展區期間，唔只一名記者喺採訪區入面高聲提問，但就只係拉佢一個，又批評警方濫權。

參考
--

1. ↑  Ryan (2012-07-04). 〈從電影編劇到港聞記者：韓耀庭〉. 《講。鏟。片》 (臺灣中文). 喺2022-02-12搵到.
2. ↑  《少年刀手》 (中國中文), 喺2022-02-12搵到
3. ↑  〈記者放蛇偵查 被要求自摸 出位催眠師涉性騷擾 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
4. ↑  〈特稿 自稱耶穌救世人 髒話罵走數客 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
5. ↑  《催眠治療師鍾詠淵回應李凱琳及韓耀庭失實報道》 (英文), 喺2022-02-12搵到
6. ↑  《[獨家]性冷感港女記者想賴數 老屈催眠師鍾詠淵非禮 (訪問清晰版)》 (英文), 喺2022-02-12搵到
7. ↑  自由時報電子報 (2012-07-01). 〈胡錦濤訪港 港人示威 與警對峙 - 焦點〉. 《自由時報電子報》 (中文). 喺2022-02-12搵到.
8. ↑  〈蘋果記者要求警方及保安局交代〉. 《Now 新聞》 (香港中文). 喺2022-02-13搵到.
**石灰**，又叫**白灰**，係含鈣嘅其中一類礦石、又或係用呢類礦石整出來嘅礦物，主要成係碳酸鈣、氧化鈣同氫氧化鈣。礦石主要石灰岩。係其實石灰來源唔單止係來自礦石，亦都可以係蠔殼、貝殼、珊瑚呢類有好多碳酸鈣嘅生物。氧化鈣通常叫做生石灰，而氫氧化鈣就叫做熟石灰。佢哋之所以分生熟，係因過處理過程嘅先後。

通常石灰都係講熟石灰，因為生石灰都幾危險下。

石灰係無論係起屋、化工定耕田都會用得，用途好廣泛。響史前時代人已經知道佢嘅用處。

制作
--

自然界通常係碳酸鈣，係用來做其他兩種石灰嘅材料。大自然嘅甲殼、石灰岩、石灰石等就係天然嘅石灰。要整其他石灰，傳統做法係就將材料整碎佢，同啲炭撈埋，放入個窰度，再放一浸乾草。個窰頂係通氣嘅，而窟底係有留窿畀空氣入。跟住就放火等佢燒，呢個時間就同個窟打氣，等佢燒旺啲，將所有石灰材料燒到好熱，大概攝氏825度到。燒夠六個鐘，石灰材料啲二氧化碳走晒出來，就變成鹼性都極之強嘅生石灰喇。生石灰可以強到揦[1]爛嘢。呢個過程就係叫做熱分解。

等佢響個窰度攤凍一日，就剷晒佢出來，堆埋一堆，然後加水。咁就會有好多煙走出來，呢個時候，就變成熟石灰。熟石灰無生石灰鹼性咁強，但係仍然都幾強下。由佢等一日，等佢全部都轉晒做熟石灰。

最後用個篩將啲渣隔走，淨低落來嘅石灰就包埋來賣。

級數
--

石級可以跟佢粗幼分三級。最粗嘅係沙灰，用來批牆。其次係塵灰，用來批天花板。最幼嘅係上灰，用來整皮革。

用途
--

田落咗石灰就無咁酸，亦都可殺蟲。落落水度可以改善水質。整批蕩會用到。

石灰可以測試有冇二氧化碳嘅存在。如果石灰遇到二氧化碳，會形成乳白色固態物質，即係碳酸鈣，水亦會喺呢個時候形成。如果再繼續將二氧化碳加入去碳酸鈣同埋水嘅話，碳酸鈣同埋二氧化碳就會溶喺水裏面，而碳酸氫鈣就係呢個化學反應嘅產物。

注
-

1. ↑  音"那"，腐蝕之意
**石燕子**（1920年—1986年9月9號 ），原名**麥志勝**，香港大戲、電影男演員。

新派武狀元，文武兼備，擅長做傳統排場戲目，1930年代成名，40至50年代喺舞台上紅極一時，喺香港拍咗好多武俠電影同粵劇電影。70年代佢同老婆任冰兒嘅燕新聲劇團係香港頗有威望嘅猛班，喺紀錄片《六國大封相》可一睹佢武狀元嘅風采。

雖然石燕子年紀比何非凡後生兩歲，但何非凡都拜佢為師學藝，嗌他做師父，羅家寶亦曾經係佢旗下演員。不過1980年代佢喺香港電台《紅伶訴心聲》專訪節目入邊曾經評價，話何非凡同羅家寶都淨係專注唱腔，忽略粵劇喺表演各方面演、打、翻、唸等五功、五法藝術。

石燕子晚年嗜好騎術同國畫，生活多彩多姿。1986年7月24號，石燕子同朋友打蔴雀後，因突發性腦中風送入九龍伊利沙伯醫院，其後轉送聖德肋撒醫院。入院第一個星期重清醒，同探病嘅朋友傾到偈，粵劇名伶任劍輝同白雪仙多次探望。第二個星期後病情惡化，每日處於半昏迷狀態，左邊身亦癱瘓，直到9月9號上晝9點45分病逝，終年66歲。9月12號喺九龍殯儀館以佛教儀式出殯，隨即奉柩葵涌政府火葬場火化。

參考
--

1. ↑  〈石燕子逝世 生前韻事多有一子一女〉. 華僑日報第五張第一頁. 1986年9月10號. `{{cite web}}`: Missing or empty `|url=` (help)（繁體中文）
2. ↑  〈五十年代大紅星 石燕子暈迷住醫院〉. 華僑日報第四張第一頁. 1986年7月27日. `{{cite web}}`: Missing or empty `|url=` (help)（繁體中文）

出面網頁
----

* 石燕子喺互聯網電影資料庫嘅資料（英文） （英文）
* 石燕子喺香港影庫嘅資料（繁體中文 - 香港）（繁體中文 - 香港）
**日文漢字**（日文：漢字／かんじ*Kanji* \*/?），係書寫日文嗰陣用嘅漢字。日文漢字嘅寫法基本上同現代中文用緊嘅漢字差唔多，但係亦都有一啲係由日本人獨創嘅漢字，叫**和製漢字**，日本官方叫**國字**。

日字粵音
----

同英文使用者唔同，粵語使用者睇到日文名嘅時候，唔會知道個名嘅讀法，所以會用粵音去讀呢啲字眼。

大部份日文漢字，多數會因爲粵語使用者唔識日文而用粵音去讀呢啲漢字，而亦有少數字眼係例外。

例子：「丼」字原本有粵音（dam2 / zing2），但多數會仿傚日文讀法 （ どん ）而創造咗粵音（don1 / dong1）。

實例：親子丼 （can1 zi2 dong1）

亦有啲字係粵語/漢語本身唔存在但又常見，所以需要另創讀音。而大部分情況係普通話先有作到啲讀音畀呢啲字，粵語冇作到，所以只有少數字眼係大眾係約定俗成接受咗嘅讀法。

辻 （sap6）讀音同「十」。 由於字眼上似漢字「十」字冇爭議，而普通話亦安咗個「十」字嘅讀法，所以跟咗呢個邏輯。日文原音：（ つじ ）

拎
-

* 和製漢字の辞典（日文）
* 日本の「漢字表」（日文）
* 当用漢字字体表（内閣訓令第一号、内閣告示第一号）1948年（日文）
* 地名・国名・人名の漢字表記（日文）
* 漢字の一覧表（字種、字体の変遷） - 国立国会図書館（日文）
* 日本漢字能力檢定協會-日本漢字百科（日文）
**社會主義**係一套政治理論同政治運動。主張工人階級無論男女，都應該可以用民主方式，集體管理一個社會。但係歷史上，唔同國家同社會嘅革命家，打住社會主義旗號去推動社會改革運動嗰陣，喺唔同時期唔同地方，社會主義都有唔同嘅表現形式同意義，所以「社會主義」呢樣嘢唔係一樣可以簡單概括。

起源
--

一般認為社會主義起源係喺1839年法國同英國，但亦有人認為古時候奴隸叛變爭取自由嘅運動，亦算係一種社會主義革命，例如斯巴達克起義（公元前73年）、德國農民戰爭（1524年）、英國革命（1640年）、法國大革命（1789年）等等。

到18世紀英國工業革命，工人開始意識到要為自己爭取權益，於是開始好多工人組織起嚟，發起爭取權益嘅社會運動，同時喺法國亦有人開始搞呢類社會運動。之後又有啲革命家發起一啲民權運動，爭取平等選舉權利。

### 社會主義名稱來源

之前嘅好多奴隸叛變運動，同埋工業革命嗰陣嘅工人階層發起民權運動，都係喺烏托邦主義思想作為基本理念，無話乜嘢社會主義。社會主義呢個稱呼，係英國工業家羅伯特歐文（Robert Owen，1771年-1858年）諗出嚟，佢喺1827年試驗式咁喺蘇格蘭開咗間合作形式嘅鋪頭，呢間鋪頭設立工作時間限制，唔請細路仔做嘢，大啲嘅後生仔就會出錢供佢哋讀書，佢將呢種經營模式叫做「社會主義」，而呢啲鋪頭就叫做「模範會社」。但當佢去到英國南部同美國印第安納州開呢啲鋪頭時，就全部衰晒。1834年佢喺英國組織一個全國工會聯合會，幾個禮拜之內有成五十幾萬人加入，佢哋成日發動罷工同老闆作對，搞到好多工廠執笠，結果全國老闆壓力之下，呢啲工人組織最後都散晒。

演變
--

一直以來呢啲工人革命運動，喺下層推翻上層之後，奴隸或者工人取代上層階級，自己變咗權力階級之後，又會變成一班新嘅壓迫者，之後又對無權力嘅人壓迫。

18世紀中期，居美德國思想家馬克思同恩格斯就發現呢個問題，分析過歷史上好多呢類革命運動，認為社會主義唔會由上而下，即係權力階層唔會放棄原本有嘅利益，自動走去社會主義，社會主義一定要由下而上，即係要由下層，例如工人階層或者無權力嘅人搞起，因為工人要擺脫工人階級而自己組織政黨管理政府唔係話咁易，所以只有工人先可以解救工人，工人應該自己組織起嚟形成力量，變成一種同權力階層平等嘅力量，喺平等關係之下，有乜嘢唔啱都可以傾到啱。

喺呢個諗法之下，佢哋鼓勵工人組織工會，喺1848年發表共產黨宣言，支持工人組織發起革命，社會主義概念開始喺世界各地興起。

### 第一國際

內文：第一國際
喺1864年世界唔同國家嘅工人組織，夾埋一齊創立國際工人協會，呢個協會又有另一個稱呼：「第一國際」。

呢個組織認為，佢哋要同統治階層抗爭，達到解放工人嘅目的，而呢種抗爭一定係國際性先有力量，所以就同全世界嘅工人組織一齊夾埋，就組成咗國際工人協會。本來呢個協會原意係捉成工人同政黨之間合作，但抱社會主義同抱無政府主義嘅工人組織喺對權力嘅觀點上發生分歧，第一國際慢慢積弱。

### 巴黎公社

### 第二國際

### 俄國革命

### 中國

社會主義經濟理論
--------

社會主義政治理論
--------

爭議
--

參考
--

* 梁啓超，《社會主義論》序，1907年2月
* 李大釗，《社會主義釋疑》（在上海大學社會問題研究會講），1923年
現任劍橋公爵威廉王子嘅徽章
現任公爵威廉同公爵夫人嘉芙蓮，2012年
**劍橋公爵**（英文：**Duke of Cambridge**，又譯**康橋公爵**）係英國王室一個世襲嘅爵位。個名係嚟自英國劍橋，由公爵嘅大仔去繼承，曾經多次冊封畀王室成員。最近一次冊封係2011年，畀咗威廉王子；而銜頭繼承人係佐治王子，公爵夫人就係嘉芙蓮。

簡史
--

劍橋公爵第一次出現係響1660年，授予畀時任約克公爵占士（即後嚟嘅占士二世）大仔查理斯·斯圖阿特，取代由十二世紀冊立嘅劍橋伯爵。但係查理斯響出世六個月就夭折，銜頭冇辦法正式冊立。1664年，劍橋公爵正式納入英格蘭貴族名單，仲冊封畀約克公爵占士嘅二仔占士·斯圖阿特。占士·斯圖阿特響三歲就早走；同年，響占士·斯圖阿特死後，呢個銜頭再次冊封畀約克公爵占士嘅四仔艾德加·斯圖阿特，但艾德加·斯圖阿特同佢兩個阿哥一樣，響好細個就走咗。1677年，約克公爵占士嘅五仔查理斯·斯圖阿特（同名）再次畀人冊封呢個爵位，但無耐又死咗。

1706年，劍橋公爵畀人重新冊立並且畀咗漢諾威選侯基奧格一世·路德維希（即後嚟嘅英王佐治一世）個仔基奧格·奧古斯特。當基奧格·奧古斯特響1727年成功登基成英王佐治二世個陣，表示住呢個爵位返到國王手上。

1801年，佐治三世七仔阿道夫畀人冊立為劍橋公爵，再次入選英格蘭貴族名單。後嚟響1850年，爵位由阿道夫個仔佐治王子繼承。由於佐治王子同佢老婆係貴庶通婚，佢哋嘅後代冇繼承權，所以劍橋公爵由佐治王子響1904年死咗一刻再一次畀人丟空。

1999年伊利沙伯二世細仔愛德華王子結婚嗰陣，曾經盛傳佢會畀人冊封做劍橋公爵或者修適士公爵。最後愛德華畀冊立為韋息士伯爵，2023年繼承愛丁堡公爵銜頭。

2011年4月29號，即威廉王子同嘉芙蓮結婚當日，王室宣佈威廉王子得到「劍橋公爵」銜頭，係呢個爵位一百幾年後再次有人用。

歷任劍橋公爵
------

### 斯圖亞特王朝

**1660年**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 查理斯·斯圖阿特 | N/A | 1660年10月22號伍斯特公園廳 | 1661年5月5號白廳宮 | N/A | 占士二世同安妮·海德大仔因早死而未趕得切冊立 |

**1664年第一次冊封**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 占士·斯圖阿特 |  | 1663年7月12號聖占士宮 | 1667年6月20號列治文宮 | N/A | 占士二世同安妮·海德二仔 |

**1667年第二次冊封**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 艾德加·斯圖阿特 | N/A | 1667年9月14號聖占士宮 | 1671年6月8號列治文宮 | N/A | 占士二世同安妮·海德四仔 |

**1677年**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 查理斯·斯圖阿特 | N/A | 1677年11月7號聖占士宮 | 1677年12月12號聖占士宮 | N/A | 占士二世同瑪麗王后大仔因早死而未趕得切冊立 |

### 漢諾威王朝

**1706年第三次冊封**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 佐治·奧古斯都 |  | 1683年11月9號漢諾威海恩豪森 | 1760年10月25號倫敦肯星頓宮 | 顏斯巴赫嘅嘉芙蓬 | 佐治一世大仔1727年登基成佐治二世 |

**1801年第四次冊封**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 阿道夫王子 |  | 1774年2月24號白金漢宮 | 1850年7月8號倫敦劍橋廳 | 黑山-卡素嘅奧古斯卓 | 佐治三世同莎樂皇后七仔 |
| 佐治王子 |  | 1819年3月26號倫敦劍橋廳 | 1904年3月17號倫敦劍橋廳 | Sarah Fairbrother | 阿道夫王子同奧古斯卓個仔 |

因為佐治王子同老婆Sarah Fairbrother係貴庶通婚，根據《1772年王室成員婚姻法》，佢哋嘅後代冇權繼承爵位。

### 溫莎王朝

**2011年第五次冊封**

| 名 | 樣 | 生 | 死 | 配偶 | 註 |
| --- | --- | --- | --- | --- | --- |
| 威廉王子 |  | 1982年6月21號倫敦聖瑪麗醫院 | N/A | 嘉芙蓮·伊利沙伯·密道頓 | 查理斯三世同第一任老婆戴安娜王妃大仔依家係英國王位第一繼承人 |
唔好同**鐵達尼號 (四川)**搞亂。
**鐵達尼二號**（英文：***Titanic II***）係為咗紀念鐵達尼號沉咗100年之後，整出嚟嘅一部新嘅遊輪。呢部船係由澳洲嘅礦產工業富翁——克里夫•波瑪同埋中國江蘇省南京市嘅的長航重工金陵船廠準備合作嚟整嘅其中一部豪華嘅郵輪。呢隻船喺2012年4月20號，澳洲嘅藍星國際航運公司同埋中國嘅長航重工金陵船廠簽咗份合約。到咗2013年2月16號就成立咗課題研究班嚟開始整船。

船嘅性質
----

呢部船嘅長有269.06米，闊有28.19米。呢部船雖然話係用返 1:1 嘅比例嚟恢復返以前鐵達尼號嘅嘢同埋個樣，但係會用啲現代化嘅導航同埋安全嘅裝置嚟裝柴油嚟行嘅船。而部船身係用咗焊接嘅方式嚟裝嘅，而船嘅前面就爲咗慳油就改咗圓形。

落水啟航
----

原計劃響2016年落水行船，但已經宣佈押後。條航線將會按返以前1912年行嘅鐵達尼號條線噉行。佢係從英國嘅修咸頓開始，一直去到美國嘅紐約市為止。

註
-

1. ↑  中国承建的"泰坦尼克二号" 互聯網檔案館嘅歸檔，歸檔日期2013年3月2號，.，亞太日報，2013年3月22日
2. ↑  Bettina Wassener 写、张亮亮 译 (2013年2月20日). 〈澳洲富商出资，中国船厂将造泰坦尼克二号〉 (中國中文). 《纽约时报》中文网. 喺2013年2月24日搵到.
威而鋼四粒裝藥丸
**西地那非**（英文：**Sildenafil**）係一種喺研發治療心血管疾病藥物嗰陣意外發明出嚟嘅治療男性陽萎藥物，一般係用佢嘅商業用名**Viagra**（**威而鋼**，俗稱：**偉哥**）。輝瑞製藥曾經擁有西地那非嘅專利權，而家專利權已經過期，其他廠商可以合法製造同類藥物。

由來
--

輝瑞研發呢種新藥，原本係打算開發用嚟改善病人心絞痛嘅問題。利用藥物協助產生一氧化氮促進血管平滑肌放鬆，達到改善心臟血流嘅作用。但係當年喺針對心絞痛嘅患者進行臨床試驗嘅時候發現，西地那非對改善心絞痛嘅效果並唔理想，而打算放棄西地那非嘅開發計畫，準備喺試驗者手中收返呢啲藥。但係研究員發現，呢啲接受臨床試驗嘅患者喺試驗完之後返到醫院，反而希望能夠得到試驗藥品，尤其是男性患者。追查之下，發現咗一種藥對病者嘅性生活有改善，因為心血管疾病患者通常亦會有末梢血管嘅問題，造成血液循環不良而引起勃起功能障礙，但喺服用之後，卻重新令到條㞗勃起。

作用機理
----

西地那非係一種第五型磷酸二酯酶抑制劑，作用於5型磷酸二酯酶（PDE5）。磷酸二酯酶係NO-cGMP通路嘅負調節因子，佢通過催化cGMP嘅分解而調低一氧化氮嘅作用，一般認為體內嘅一氧化氮係一個調節血管平滑肌擴張嘅因子，因而磷酸二酯酶作用嘅結果係促進血管平滑肌嘅收縮。

西地那非可以高選擇性噉抑制人體內PDE5活性，PDE5喺陰莖海綿體內表達水平極高，而喺人體其他組織同器官中就表達較低。服用西地那非之後，陰莖海綿體血管平滑肌喺藥物嘅作用下舒張，血液流量增加，海綿體充血，陰莖勃起，從而產生對陰莖勃起功能障礙嘅治療作用。

陽萎患者喺口服之後平均作用時間為27分鐘（臨床數據分佈喺12-70分鐘之間）。

副作用
---

面紅、頭痛、頭暈係西地那非最常見嘅副作用。

參考
--

1. ↑  Eardley I, Ellis P, Boolell M, Wulff M (2002). "Onset and duration of action of sildenafil for the treatment of erectile dysfunction". *Br J Clin Pharmacol*. 53 Suppl 1: 61S–65S. doi:10.1046/j.0306-5251.2001.00034.x. PMC 1874251. PMID 11879261.

出面網頁
----

* 威而鋼香港網站
唔好同**喋血戰士**搞亂。
**鐵血戰士**（**Predator**）原本係一齣喺1987年上映嘅電影。其後有續集、小說、遊戲同漫畫，更喺2004年同異形合作拍咗異獸戰。喺2010年嘅**鐵血戰士S**（Predators）出現咗三隻超級鐵血戰士。內容大致上講鐵血戰士嚟地球獵殺，但超級鐵血戰士係捉人類去佢哋星球獵殺。

Yautja
------

**Yautja**係一個高科技但文化重喺土著階段嘅外星品種。佢哋非常好戰，但唔會殺冇武器、大肚婆之類嘅人。當佢哋想攞一個人嘅頭骨而嗰個人又冇武器嘅話，佢哋會除低面具同個肩砲，之後就打埋身戰。

裝備
--

* 可伸縮長矛
* 隱形裝置
* 生化面罩

1. 多種視覺（低溫、熱力、紫外線同埋電磁視覺）
2. 紅外線描準器

* 手腕電腦

1. 控制隱形裝置
2. 自爆

* 等離子砲

1. 等離子肩砲
2. 等離子腕砲
3. 等離子大砲（手槍型）

* 刀片網發射器
* 手腕刀
* 飛鏢
* 智能輪刀
* 魚叉槍
* 鞭
* 雷射網（陷阱）
* 手臂彎刀
* 遙控雷管
* 急救箱
* 溶液

名
-

1. Jungle Hunter（森林獵人）
2. City Hunter（城市獵人）
3. Celtic
4. Chopper
5. Elder Predator（Golden Angel）（長老）
6. Guardian（護衛者）
7. Lost
8. Scar
9. Wolf
10. Ancient Predator（古老嘅鐵血戰士）
香港小童群益會總部大門
**香港小童群益會**（英文：**The Boys' and Girls' Clubs Association of Hong Kong**，減筆**BGCA**），一般叫**小童群益會**，香港非牟利組織，主要照顧兒童同青少年。一九三六成立，初時照顧街童，二次大戰後重組。一九五一年七月廿七號正式登記為註冊團體，總會設喺灣仔駱克道三號，近軍器廠街。目前係香港兒童同青少年工作嘅非牟利組織之中，至具規模。

一般服務有兒童同青少年中心、圖書館，以及外展社工、駐校社工。西貢黃宜洲設有白普理營。

史
-

一九三六年創會，至今遍及香港各地，會根據當時當地，以及兒童同青少年情況，提供合時需要服務。二十世紀卅年代，香港好多失學街童，流連街上，無適當照顧。小童群益會幫助呢啲細路發掘潛能，培育佢哋成為對社會有貢獻嘅人。有基本嘅識字班、技能培訓、互動遊戲，以及運動，同埋物資援助，提升佢哋嘅知識同技能、發揮天賦同培養興趣，幫佢哋踏入社會。

隨住時間流逝同埋香港社會嘅急速變化，小童群益會不斷變革。

小童群益會關注跨代貧窮問題。除咗調動額外嘅資源支援低收入家庭嘅兒童，重向政府同政策制定嘅人，倡議更多審視長遠解決貧窮問題嘅政策同方案。同時，又不斷拓展服務，向有發展障礙或者有特殊學習需要嘅兒童提供援助，促進社會對兒童同青少年精神健康嘅認知，並向有需要嘅家庭提供一站式、跨專業嘅精神健康同心理輔導服務。

服務宗旨
----

四大服務宗旨：

* 關注兒童同青少年身心均衡發展
* 培育兒童同青少年成為對社會有貢獻嘅公民
* 加強家庭嘅功能
* 促進家長同社會人士對兒童同青少年嘅關注，特別係處於不利環境嘅組群；與服務對象同社會人士攜手為佢哋爭取應有嘅權利同福利

服務重點
----

服務重點包括：

* 關注貧窮兒童
* 支援特殊學習需要兒童
* 關注兒童同青少年精神健康
* 鼓勵兒童社會參與

會歌
--

> 
> 看我們男女小童　團結一致氣勢虹
> 
> 
> 不避艱難與苦痛　振起精神向前衝
> 
> 
> 讀書遊戲做手工　相親相愛相幫忙
> 
> 
> 身體健康意志強　好為人類謀幸福
> 
> 
>

軼事
--

好耐之前，呢間嘢會有擂台同拳套等等，借畀細孥仔運動式公平隻揪，於是坊間就興嗌佢花名**小童群揪會**嘞。

攷
-

1. ↑  "80th Anniversary Scientific Conference" (PDF).
2. ↑  〈香港社會福利服務從業員協會〉. *www.hkswea.org*. 喺2021-06-09搵到.

出面網頁
----

* 香港小童群益會嘅官方網站 Edit this at Wikidata
* 香港小童群益會嘅Facebook頁 改維基數據
**Big Echo**，又叫**大迴音**，係香港一間卡拉OK公司兼連鎖店，響2003年香港沙士期間執笠，曾經搞過歌唱比賽，發掘過唔少香港歌手，好似容祖兒同胡諾言咁。

間嘢全名**Big Echo Club Karaoke Box**，由 第一卡拉O.K.(香港)有限公司經營，老闆係劉麗萍又叫Apple。

沙士前香港卡拉OK曾經三大瓜分，即係Big Echo，Neway同加州紅。Top One、Neway、前衛、Big Echo、NICAM、嘉禾、創藝與活力energy等九間卡拉OK，曾經搞咗個「大聯盟」，當時叫大聯盟卡拉OK。聯盟目的係對抗加州紅，同埋可以響版權費度同唱片公司傾到好價錢。

2003年，Big Echo因容祖兒過檔Neway，而同Neway交惡（惡讀污陰去聲）。

執笠之時，間公司曾拖欠強積金。

註
-

1. ↑  〈GiGi卢巧音夾击英皇〉. 原著喺2009-04-01歸檔. 喺2008-07-27搵到.
2. ↑  〈加州紅 VS Neway K場爭歌決裂〉.
3. ↑  〈千 萬 賣 身 Neway 點 知 度 度 有 得 唱〉. 原著喺2020年3月15號歸檔. 喺2008年7月27號搵到.
4. ↑  〈積 金 局 成 功 為 僱 員 追 討 強 積 金 欠 款〉. 2003-10-23.`{{cite web}}`: CS1 maint: url-status (link)
5. ↑  〈積 金 局 成 功 為 僱 員 追 討 強 積 金 欠 款〉. 2003-10-28.`{{cite web}}`: CS1 maint: url-status (link)
6. ↑  〈積 金 局 成 功 為 僱 員 追 討 強 積 金 欠 款〉. 2003-08-06.`{{cite web}}`: CS1 maint: url-status (link)
**對分檢索**（粵拼：deoi3 fan1 gim2 sok3；英文：**binary search**），又叫**對分搜尋**、**二分檢索**、**折半檢索**，係種演算法。電算上來講，喺一列資料裏面，預先排好次序，就用呢個方法，靠序號就好快搵到要嘅資料。呢個方法，係將資料拆一半，收窄範圍，搵唔到再拆一半，直至無晒爲止。搵嘅次數，頂多係項數嘅二進對數。

方法
--

簡單來講，首先諗定要搵嘅號，然後將一列數分兩半，細序號果邊叫細半，大序號果邊叫大半，分唔勻就細半就多一隻。細半最尾一隻，就當中間。跟住個號對一對中間嘅，啱就搵到，唔岩就比大細。大過中間既話，細半就唔要，搵大半，相反就搵細半。呢半就當新一列，又重覆之前搵法，如此類推。如果去到最尾，得返一隻都唔啱，就係無隻啱。

舉個例。有九個數，順序排如下：

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 啱錯 | 未 | 未 | 未 | 未 | 未 | 未 | 未 | 未 | 未 |

假如我要搵卅七號出來。九嘅二進對數係三點一七左右，即係一定唔過三次。

開始。九隻對分，分唔勻，細半第一到第五，大半第六到第九。中間係細半最尾一隻，即係第五隻。第五隻係廿八號，唔啱。卅七號大過中間廿八號，一定唔喺細半，搵大半。

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 中定錯 | 錯 | 錯 | 錯 | 錯 | 錯 | 未 | 未 | 未 | 未 |

一步。家下搵大半，第六到第九，總共四隻，分得勻。細半係第六到第七，大半係第八到第九。中間係細半尾，即係第七隻卅三號，唔啱。卅七號大過卅三，一定唔喺細半，搵大半。

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 中定錯 | 錯 | 錯 | 錯 | 錯 | 錯 | 錯 | 錯 | 未 | 未 |

二步。家下搵大半，第八到第九。兩隻分勻，細半得第八，大半得第九。中間係細半尾，即係第八，係卅七，中喎。答案係第八隻，總共搵咗兩次。

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 中定錯 | 錯 | 錯 | 錯 | 錯 | 錯 | 錯 | 錯 | 中 | 未 |

  

假如搵嘅係卅九，就要搵多輪。卅九號大過中間卅七號，唔係細半，喺大半。

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 中定錯 | 錯 | 錯 | 錯 | 錯 | 錯 | 錯 | 錯 | 錯 | 未 |

三步。大半得第九，單一隻，分唔勻。細半得第九，大半無嘢。中間係細半尾，即係第九，係卅九，中喎。答案係九隻，總共搵咗三次。

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 中定錯 | 錯 | 錯 | 錯 | 錯 | 錯 | 錯 | 錯 | 錯 | 中 |

假如搵嘅係卅八，咁又點呢。卅八號大過中間卅七號，唔喺細半，喺大半。

三步就變成咁。大半得第九，單一隻，分唔勻。細半得第九，大半無嘢。中間係細半尾，即係第九，係卅九，唔中。因爲得返一隻，唔啱就無。即係搵唔到，完。就算無都好，搵咗三次就完。

| 次序 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- |
| 號 | 十一 | 十四 | 十六 | 廿五 | 廿八 | 卅二 | 卅三 | 卅七 | 卅九 |
| 中定錯 | 錯 | 錯 | 錯 | 錯 | 錯 | 錯 | 錯 | 錯 | 錯 |

睇埋
--

* 線性搜尋
* 窮舉搜尋
阿達比地毯係世界上最古老嘅地毯，都係最大、最美麗同具有歷史意義嘅地毯之一。

佢係在伊朗西北部嘅阿爾達比勒鎮製作嘅，過度係 1334 年去世嘅謝赫·薩菲·丁·阿爾達比利嘅墓地。謝赫係蘇菲派領袖，薩法維王朝嘅創始人沙阿伊斯梅爾嘅祖先（1501- 1722）。

依家，阿爾達比勒地毯喺倫敦維多利亞和阿爾伯特博物館嘅主要伊斯蘭藝術畫廊中佔據主導地位
**波斯地毯**（英文：**Persian carpet**；波斯文：**فرش ايرانى‎**，羅馬字係 **farš-e irâni**），又叫**伊朗地毯**，喺某嘅情況下被定義為由棉花、羊毛同絲綢編織而形成嘅珍貴紡織蓬鬆地布，被認為係伊朗嘅古老工業之一；並且，根據從過去嘅人身上恢復嘅手工藝品以及歷史學家、遊客同戰士嘅著作所暗示嘅，响伊朗編織唔同類型嘅地毯，作為一種手工藝，公共、農村同游牧藝術長期以來一直好受歡迎同祖先嘅激勵。

史
-

對世界上最古老嘅地毯（即 帕西鈤地毯）嘅質地同圖像嘅調查表明，地毯圖案與波斯波利斯嘅浮雕非常相似，好多研究人員認為尼種地毯係由中亞-帕提亞地區嘅人民編織嘅波斯地毯或波斯（大呼羅珊）。 巴哈熱彈地毯，可以追溯到薩珊王朝時期，也與 巴哈克榮同 巴哈卡莎 嘅名字有關，係眾所周知嘅地毯編織同古代伊朗設計同染色等周邊工業進化嘅另一個像徵，並被支離破碎並在阿拉伯入侵伊朗後被傳送到麥地那。 

  

喺蒙古人嘅統治時期（公元 13 或 14 世紀），恰逢合贊汗統治時期，該行業喺風格同技術方面達到咗非常高嘅水平。 然而，伊朗古典地毯編織藝術最明顯嘅卓越之處，都被稱係波斯地毯嘅複興，據信發生喺薩法維國王嘅統治時期，尤其是沙阿塔赫馬塞布和沙阿阿巴斯。 喺那個陣時期，圓牌地毯取代咗當時被稱為具有蒙古和帖木兒圖案嘅地毯，除咗圓牌地毯之外，以動物或狩獵場為圖案嘅編織地毯也開始流行。

依家，大概有 3000 塊尼個時期遺留下來嘅地毯，被保存喺世界上最偉大嘅博物館或者個人收藏中。 總嘅來說，地毯嘅圖案同圖案代表了工匠或藝術家如何看待周圍嘅環境、氣候同自然； 而且，手工地毯嘅圖案同圖案有時會傳達代表當前文化、歷史、建築、氣候同編織時代嘅信息。

除咗尼個，伊朗地毯嘅幾何圖案有時暗示著詩句、古蘭經嘅詩句或蘇拉、傳奇或歷史故事或古蘭經嘅聖訓。

根據一些地毯專家同設計師嘅說法，地毯嘅圖案或紋理可以分為兩種截然不同嘅風格：鄉村風格（破碎或幾何圖案）同城市風格（彎曲或旋轉圖案）； 喺某些圖案中，尼兩種樣式結合喺一起形成了一種差唔多複合嘅樣式，稱為旋轉折斷圖案。

目前，伊朗最重要嘅工業產品係手工或手工編織嘅地毯同地毯，伊朗主要嘅地毯編織中心係大不里士、伊斯法罕、卡尚、克爾曼同馬什哈德等城市。

真正嘅波斯地毯係真正嘅寶藏。 來自伊朗嘅手工地毯越來越稀缺，大規模生產也影響了地毯行業，經驗豐富嘅打結工喺中東越來越少見。 工業打結地毯永遠達不到波斯地毯嘅質量。

波斯地毯來自伊朗，直到 1934 年才正式稱為波斯。數百年嘅傳統導致儘管國家名稱發生了變化，但地毯嘅名稱仍然保持不變。 世界上冇邊個地毯產區能夠好似伊朗噉有悠久嘅手工藝傳統。 地毯織工嘅技術同經驗體現喺地毯嘅精細度同耐用度上，喺世界範圍內享有盛譽。

概論
--

地毯嘅區別喺於它們嘅區域同打結密度。 非常精美嘅波斯地毯嘅著名出處包括納因、伊斯法罕同大不里士。 除了著名嘅地區，還有許多其他地區可能鮮為人知，但不一定質量低劣。 即使喺今天，尼些地區嘅每一個劇照都為其類型嘅地毯帶來了某種風格嘅特徵。 例如，來自 毛特 嘅地毯以其花園圖案或所謂嘅 黑拉提圖案而聞名。 大多數已經處理過波斯地毯嘅人都知道克爾曼、卡尚或比賈爾等地區。

喺日常語言中，東方地毯同波斯地毯通常被認為係相同嘅。 尼係由於波斯地毯嘅突出作用。 然而，"真正嘅"波斯人只來自伊朗。 東方地毯一詞應理解為通用術語，用於阿拉伯世界嘅所有地毯。 伊朗非常了解其傳統。 雖然過去童工喺手工藝中占主導地位，但如今有大量標籤可以抵消尼一點。

伊朗係中東最大嘅國家之一，連接東西方。 特別係喺早期，它通過絲綢之路連接到當時已知世界嘅兩端。 波斯地毯也係兩個文化區之間嘅橋樑，經常出現喺西方機構中。 正因如此，不僅傳統嘅圖案打結，而且喺世界大都市地區使用嘅現代設計也廣受歡迎。 儘管原油係當今最重要嘅經濟部門，但大多數人仍受僱於地毯生產。 然而，尼個比例正喺下降，因為年輕人越來越遠離耗時嘅傳統手工藝。

睇埋
--

* 波斯細密畫

攷
-

1. ↑  Ulrich Schurmann: *Oriental Carpets*, Octopus Books Limited, London 1979.
廣府學宮位置。北面仁愛大街一段，即係定下中山五路，南面對住文明門，城牆拆咗變文明路。府學東街，即係文德路，起路拆咗廣府學宮東側。府學東街仍然保留至今。
**廣府學宮**（**廣州文廟**），廣州府嘅府學學宮，同省城內番禺學宮同南海學宮以省城三大學宮齊名（府學至大）。原先喺廣州城內番山一帶，即係家下文明路以北，文德路以西，府學西街以東，而北面隔一隔先到中山五路。

史
-

* 大門口大門口
* 大成殿大成殿
* 元碑同香爐元碑同香爐

宋慶曆（1401-1408）年中，皇帝落柯打要整學校，廣州就喺西城嘅番市（宜家嘅光塔路一帶）用舊孔廟搞學校。後尾搬過幾輪，到咗紹聖三年（1096），廣州知府章楶搬個府學到省城東南嘅番山（宜家廣州市十三中入邊）下。時府學可容學員150人有多，係嶺南第一嘅儒林。後尾又加咗禦書閣、亭齋泮池、觀德亭。淳祐四年（1244）陣，經略使方大琮改建飛閣，隔離排著文、行、忠、信4個齋，呢個就係**番山書院**。

元代、明代陣試過停下又辦返個學宮幾次。喺明嘉靖十九年（1540）復辦陣，敬一亭搬咗去番山。萬曆二十八年（1600），教授董應舉呈請督學副使袁茂英重建殿、廡、亭、閣同埋啟聖、名宦等祠堂，收返府學西邊地皮，起學舍廊同埋射箭場，開埋城牆窿搞正門，改名**文明門**（文明路就咁來嘅）。

清順治、康熙、雍正、乾隆年間，有過幾次重修同擴建。咸豐七年（1857）喺戰亂中毀咗。到同治元年（1862），知府李福泰等發起籌款重建，照原貌搞新正個學宮。文昌宮後尾改成仰高祠，第度起返個文昌宮，清埋宮牆外啲住屋，愛來改起舊閣，補起東西聖域、賢關兩石坊。

### 拓闊文德路

1918年10月廣州市政公所成立後，計劃整闊條府學東街做馬路，時潮梅鎮守使劉志陸同省員警廳廳長魏邦平寫信話，要留返低府學東街東側嘅劉家祠，魏因而改咗拓闊路線偏西啲，變咗要徵用學宮東邊啲地，呢個範圍度要拆學宮嘅**文昌宮、仰高祠、名宦祠**，主體嘅大成殿、明倫堂、崇聖殿當時唔使拆。改完嘅工程計劃就畀省城紳士反對得好衡。

1919年1月，清末進士兼粵紳易學清，擔大旗要求停低開路，市政公所未有理，就同啲粵紳齊電北京嘅廣東會館求助。後由**梁士詒**擔大旗，用旅京廣東人士個名，施壓廣東當局，北京政府總理錢能訓都聯絡埋廣東軍政府要渠處理好呢單嘢。

桂系元老岑春煊後尾同廣東軍政府分別寫信畀北京國務院同埋啲紳士，澄清開路唔係拆曬啲屋。後尾2月下旬開始派員實測同畫規劃工程則，送請粵紳參照，之不過啲粵紳仲係不滿。到1919年3月14號，公所驚啲反對人士阻埋開工，派咗成百個員警遊擊隊（類似特警）去睇場，睇著工程隊拆咗文昌宮等開路。

### 後續

1920年代尾，學宮再畀當局佔用，成咗**廣東陸軍衛戍醫院**，大成門嘅門廳畀封埋間成病房。1938年-1945年廣州淪陷期間，大半學宮嘅圍牆畀人毀埋。光復後廣東省政府喺1947年1月，喺學宮南面部分設立**廣東省文獻館**。1949年後，文獻館啲建築慢慢畀拆曬，改成廣州市第一工人文化宮等。

省立中山圖書館少兒部仲剩低原學宮嘅**翰墨池**，同**番山亭**。

參攷
--

1. ↑  東山區志·文化·文物古蹟
2. ↑  冲破重重阻挠 文德路才开路 信息时报 2016-07-15 互聯網檔案館嘅歸檔，歸檔日期2018-03-22.
3. ↑  文德路筑路风波中的官绅冲突 羊城晚报 2011-06-25 互聯網檔案館嘅歸檔，歸檔日期2018-03-22.
4. ↑  广府 学宫广州府官办的最高学府 互聯網檔案館嘅歸檔，歸檔日期2018年2月9號，. 邓辉粦 廣州文史

* 〈第18期 广府学宫 难敌世事沧桑，岭南第一儒林风流云散〉.
* 〈广府学宫今昔〉.

睇埋
--

* 廣州市歷年拆毀文物一覽

| * 睇
* 傾
* 改
**廣州東山風物名錄** |
| --- |
| 見證消逝嘅東山 |
| **社區** | 

|  |  |
| --- | --- |
| 都市屋邨 | 竹絲崗住宅區 - 東沙住宅區 - 安老院南模範住宅區（梅花村） - 共和村 - 新河浦別墅區 - 東湖新村 - 郵電新村 - 華僑新村 - 五羊新村 - 建設新村 - 漁民新村 |
| 住區 | 區莊 - 淘金坑 - 犀牛尾 - 天聖村 - 楊箕村 - 寺背底 - 永泰村 - 永福村 - 青龍坊 |

 |
| **古蹟** | 萬木草堂 - 明遠樓 - *東山廟* - 區家祠 -廣府學宮 - 番禺學宮 - *南園* - *海印石* - 陳濟棠公館 |
| **學校** | 

|  |  |
| --- | --- |
| *宗教學校* | 廣東原道聖經學院 – 神道學堂 - 培賢神道女校 - 聖公會聖三一中學 |
| *專業學校* | 光華醫學院 - 廣東公醫學校 |
| *特殊學校* | 慕光瞽目學校 |
| 一般學校 | 執信中學 - 培桂中學 - 培道女學堂 - *三育中學* - 培正中學 - *培坤女子中学* - *珠海中學* - *德明中小學* - 東山小學（署前路小學）- 培靈幼稚園 |
| 高等學校 | 中山大學 - 廣東工業大學 |

 |
| **社福機構** | *兩廣浸信會安老院* - *兩廣浸信會醫院* - 安息日會廣東衛生療養院（三育賓館） -華英醫院（傳染病醫院）- *天聖崗聖嬰院*（白雲賓館）- *淘金廣州兒童新村* - 福音村天主教安老院（省委幼兒園） - 鄺磐石醫院（東山區醫院） - 伍漢持紀念醫院（腫瘤醫院）- 頤養院 |
| **教堂** | 東山浸信會教堂 - 東山天主堂 - *廟前西街賴神浸信會堂* - *瓦窯後街中華基督教會光東堂* - *淘金坑天主堂·聖路齊亞堂* - 救主堂 - *白雲路東石浸信會* |
| **文化** | *美華書局* - 黃花崗劇院 - *東山電影院* - *東華大戲院* - 廣東粵劇院 |
| **工業** | *昌隆蓆莊* - *東山火柴廠* - *國光公司* - *嘉頓餅乾廠* - *東堤中華汽水公司* - 南洋電器廠 - 礦山機械廠 - 順天祥鎅木廠 - 五羊雪糕廠 |
| **商業** | 東山百貨 - 王府井百貨 - 廟前街甄占記 - *何植記鞋店* - *八百載臘味店* - *燈光夜市* -*大沙頭舊貨市場* - *西貢海鮮美食街* - *東華南機動車零配件專業街* - *較場西摩托車零配件商貿集市* - *中山三路通訊設備城* |
| **公共設施** | *廣九車站* - *東山公園* - 東山湖公園 -*義伶公園*- 雲台花園 - *水上體育會* - 東山鐵宮 - *廣九職員俱樂部* - 麓湖公園 - 廣州動物園 - *均益球場* - 東山體育場 - 東較場（省體育場）- 大沙頭碼頭 |
| 上邊*斜體字*係話嗰啲地方宜家搵唔到影參見：廣州史、廣州市歷史建築 |
搵緊廣州第間同名嘅醫藥機構嘅話，請睇〈**廣州醫藥集團**〉。
搞清楚 **廣州恆大淘寶足球會**喺2007～2010年間嗌過**廣州醫藥足球會**。

---

**廣州醫藥**（粵拼：gwong2 zau1 ji1 joek6；英文：**Guangzhou Pharmaceutical Corporation**），簡稱**廣藥**（**GZPC**），係中國廣東廣州嘅製藥廠，1951年6月1號成立，位置喺荔灣區大同路103號。公司出藥品為主。

佢既係中國大陸最大嘅中外合資醫藥流通企業，又係Walgreens Boots Alliance（英文：Walgreens Boots Alliance）嘅成員企業。

史
-

1951年6月1號，廣東省衛生廳出錢喺廣州荔灣區沙面一帶開咗間醫藥公司，初期嗌**中國醫藥公司廣東省公司**，重喺第二年開咗第一間門市部（今日嘅健民醫藥）同改名做**中國醫藥公司廣州分公司**。1955年成立咗下鄉工作小組嚟負責送藥到廣州市屬下嘅鄉下地區。1963年成為中華人民共和國指定嘅麻醉藥品供應點，1年後亦喺漢民路（今日嘅北京路）開咗廣東第一間專賣獸藥嘅商舖。1973年將醫藥同藥材兩個商業系統合併而成立藥品公司。1978年成立咗廣州市新藥商店（今日嘅廣州國盈醫藥）。1980年，公司開咗嗰時中國大陸聞所未聞嘅「總經銷、總代理」嘅藥品分銷模式。1981年恢復返醫藥公司。

醫院倉庫喺1986～1989年間攞咗中國大陸醫藥「四好」倉庫嘅稱呼，1990年升級成醫藥商業國家二級企業標準。隨後工廠因唔夠用嘅關係，1995年，公司先後將倉庫搬到白雲區凰崗一帶，總部搬到大同路103號。1996年先後將健民、友邦同名利眾三間醫藥基層舖合併咗，重推行咗24個鐘賣藥嘅服務。1997年新成立咗醫藥小商品批發部（今日嘅欣特醫藥）。

2001年，公司改制成有限責任公司兼改名做**廣州醫藥有限公司**，1年後又將原有嘅醫療器械、化學試劑同實驗玻璃玻璃儀器三間批發部商舖合併，組建成廣州器化醫療設備公司。2004年，公司正式衝出廣東，喺湖北同埋福建成立咗分公司，亦喺凰崗成立咗中國大陸第一間醫藥商業現代藥品物流中心。2007年俾商務部批准，正式成為中外合資企業。2009同2010年先後喺佛山同深圳成立咗分公司，重喺2010年成為亞運會嘅運動員專用藥械唯一配送單位。2011年，公司喺陝西、海南成立咗分公司。2013年喺獅山搞咗物流中心，2014年衝出中國大陸，喺香港搞咗間分公司。

出面網頁
----

* 廣州醫藥嘅官方網站
鴞面像，彩陶文化廟底溝時期陶器
**彩陶文化**，又叫做**仰韶文化**，係喺中國發現嘅新石器時代文化。大概係公元前5000年到公元前2000年，主要響黃河中游。呢個文化最明顯係有好多彩陶，即係陶器上面畫好多彩色花紋，因為咁就叫做彩陶文化。呢個文化重有好多石器同骨器。氏族社會，種嘢食，養家畜。

彩陶文化最先響1921年嘅河南省澠池縣仰韶村發現，所以亦都叫仰韶文化。範圍就有河南、山西、甘肅同埋最多發現嘅陜西，家下已掘到成千處遺址。

有學者認為彩陶文化承繼老官台文化；而黑陶文化承繼彩陶文化。

彩陶
--

彩陶文化陶器唔同黑陶文化陶器。初期彩陶唔似黑陶咁有用車做，所以無咁精細。去到中期先見有車。彩陶嘅彩主要係紅、白、黑，圖案係魚、面、網同幾何圖案。有發現細路仔葬響彩陶裏面。

食
-

彩陶文化響呢面唔係咁一定致，各時各地各適其適。呢陣時主要係種粟，即係小米。亦都見到有啲村就種米或者麥。至於係刀耕火耨定係精耕細作家下都未有定論。部份中期彩陶文化有加高地台起糧倉，可以蓄糧，唔怕畀水浸濕。架生方面有石斧、石鏟，石磨等。

佢哋種嘢之外，亦都有養豬、養狗，甚至養牛、養綿羊、養山羊。

打獵捉魚一樣係咁重要，有骨做魚鈎，魚叉，箭頭等等。佢哋搵食石造架生都分好多種，而且都打磨過。

衣
-

有啲彩陶上面印低布之類織物紋。可以推斷彩陶文化嘅人係識織布。

住
-

彩陶文化以農業為主，村有大有小，大村啲屋有一定格局，而挖埋溝圍住條村。村外面有墓有窰。村屋有圓有方，初時圓多，單房，後尾就方多，多房。屋牆係泥做，加草混成，有啲有木架撐。牆外面多數包草燒過，等佢硬淨啲同無咁易浸濕晒。

墓
-

彩陶文化係有墓，墓主亦都陪葬品。

社會
--

家下都未有一致定案，多數考古學家睇佢係父系社會，只有少數會認為佢係母系社會。呢樣可以睇成係母系社會轉到父系社會一個時期。

分期
--

因為彩陶文化咁散，又唔係咁一致，點分都係一個問題。家下考古學家將彩陶文化分做五個時期：

1. 半坡期，約莫公元前4800年到公元前4200年，中原
2. 廟底溝期，約莫公元前4000年到公元前3000年，半坡之後
3. 馬家窯期，約莫公元前3300年到公元前2000年，響甘肅、青海。
4. 半山期，約莫公元前2700年到公元前2300年，馬家窯之後
5. 馬廠期，約莫公元前2400年到公元前2000年

參考
--

* Chang, K. C. *Archaeology of Ancient China*. Yale University Press, New Haven, 1983.
* Liu, Li. *The Chinese Neolithic: Trajectories to Early States*, ISBN 0-521-81184-8
* Underhill, Anne P. *Craft Production and Social Change in Northern China*, 2002. ISBN 0-306-46771-2.
**米勒山谷狼人**（英文：The Werewolves of Miller's Hollow）係款咭遊戲，一般係畀8到18個人玩，最多一鋪可以有47個人一齊玩。呢款遊戲係由法國人Philippe des Pallières同埋Hervé Marly創作，玩一鋪嘅時間唔定，要睇下有幾多個人，最短可以得十分鐘咁上下，最長可以兩三個鐘。依家除咗基本版之外，重延伸咗好多唔同嘅版本，好似新月版、村落版或者警長版咁。

基本玩法
----

玩嘅人大約分成兩邊：「狼人」同埋「好人」。

遊戲一開始係夜晩，所有人要瞇埋隻眼，然後唔同角色分別要擘大眼，狼人首先喺夜晩擘大眼嗰陣要「殺」一個人，然後其他屬於好人嘅角色（例如預言家、女巫）就分別開眼，用自己嘅功能幫村民去搵狼人。而冇得擘大眼嘅村民就要喺朝早透過信息、邏輯、去搵返嗮所有狼人。一開頭村民唔知邊個打邊個，但係狼人互相知道邊個係同伴。由一個MC（主持）做中間角色。遊戲就係咁喺朝早同夜晩之間不停交換。而村民一定要搵嗮所有狼人先可以贏。狼人亦一定要殺嗮場上面所有村民或者好人嗰邊有功能嘅人先算贏。

攷
-

1. ↑  "The Werewolves of Miller's Hollow". *BoardGameGeek*. 原著喺2019-07-18歸檔. 喺2019-05-15搵到.
2. ↑  Shen Xinmei (2017-06-16). "China's Biggest Gaming 'Whales' Are Werewolves". *The Information*. 原著喺2017-08-13歸檔. 喺2017-06-21搵到. `{{cite news}}`: Unknown parameter `|subscription=` ignored (`|url-access=` suggested) (help)
3. 1 2  Philippe des Pallières; Hervé Marly. "lg03\_rules" (PDF) (英文). Asmodee Editions. 原著 (pdf)喺2017-08-08歸檔. 喺2017-06-29搵到.

出面網頁
----

* 介紹網站
文革時嘅林彪
**林彪**（1907年12月5號—1971年9月13號），原名**林祚大**，字**陽春**，號**毓蓉**。用過嘅名有**育容**、**育榮**、**李進**，湖北黃岡人。係中國人民解放軍將領、中國共產黨、中華人民共和國政治家，做過中華人民共和國國務院副總理、國防部部長、中國共產黨中央軍事委員會副主席、中國共產黨中央委員會副主席等要職。1955年被授予元帥軍銜，係當時最後生嘅。

林彪喺1966年文化大革命開始後，地位好似坐火箭咁上升，喺中國共產黨第八屆中央委員會第十一次全體會議上，升格為中共中央第一副主席，係嗰陣黨內唯一副主席，被確定為毛澤東親密戰友，人稱「副統帥」。1969年中共九大通過嘅《中國共產黨章程》更加將林彪為毛澤東嘅接班人寫入黨章。

但喺1970年，林彪同主張廢除國家主席嘅毛澤東爆發衝突（國家主席存廢之爭），林彪嘅心腹陳伯達被徹底批判。林彪喺1971年初策動五七一工程紀要，密謀行刺毛澤東，不過事敗，喺1971年9月13號陰謀叛變事敗之後，帶埋妻兒坐一架三叉戟飛機逃亡去蘇聯，喺外蒙邊境溫都爾汗墜機身亡。呢件叫做九一三事變，仍疑點重重，中國共產黨官方與民間重未得出林彪出走嘅結論。

攷
-

|  |  |
| --- | --- |
|  | 維基同享有多媒體嘅嘢：**Lin Biao** |

1. ↑  林彪，《中国大百科全书·军事卷》。

| * 睇
* 傾
* 改
中國人民解放軍軍徽 中華人民共和國元帥 |
| --- |
| 中華人民共和國元帥肩章 | 

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |
| 
朱　德
 | 
彭德懷
 | 
林　彪
 | 
劉伯承
 | 
賀　龍
 | 
陳　毅
 | 
羅榮桓
 | 
徐向前
 | 
聶榮臻
 | 
葉劍英
 |

 |

 | 中華人民共和國元帥肩章 |
日式燒酒
日式燒酒
**日式燒酒**，日文叫**燒酎**（shōchū），係一種蒸餾酒。通常使用大米麯，亦會用到大麥、番薯或者蕎麥製麯，加水同酵母，再加大米、大麥、番薯、蕎麥、黑糖、芝麻、糖蜜等主要原料中嘅一、兩種，釀製之後蒸餾，熟化，將酒精濃度調整到45度或者以下而成。家下酒精濃度25度嘅最暢銷。根據蒸餾方法分爲單式蒸餾燒酎（乙類）同埋連續式蒸餾燒酎（甲類）。傳統嘅單式蒸餾燒酎中，除咗水之外無加任何嘢嘅可叫「本格燒酎」（honkaku shōchū，即係正式燒酒）。

種類
--

### 單式蒸餾燒酎（乙類）

#### 泡盛

日文叫「泡盛」（awamori）或者「琉球泡盛」（Ryūkyū awamori）。使用大米黑麯，加水釀製，蒸餾一次，熟化嘅。可能係喺暹羅傳到琉球嘅傳統式燒酒。產地只限沖繩縣。

#### 番薯燒酒

日文叫「芋燒酎」（imo jōchū）。通常使用大米麯，亦會用到番薯麯，加水釀製，再加番薯釀製，蒸餾一次嘅。主要產地係鹿兒島縣，東京都八丈島、茨城縣亦有廠家。鹿兒島人鍾意喺熱水中加番薯燒酒飲。

#### 大麥燒酒

日文叫「麥燒酎」（mugi shōchū）。通常使用大米麯，亦會用到大麥麯，加水釀製，再加大麥釀製，蒸餾一次嘅。傳統產地係長崎縣壹岐諸島，家下主要產地係大分縣、鹿兒島縣、宮崎縣等。

#### 大米燒酒

日文叫「米燒酎」（kome shōchū）。使用大米麯，加水釀製，再加大米釀製，蒸餾一次嘅。傳統產地係熊本縣球磨地方，當地生產嘅叫「球磨燒酎」（Kuma jōchū）。家下亦有其他產地。

#### 黑糖燒酒

日文叫「黑糖燒酎」（kokutō shōchū）或者「奄美黑糖燒酎」（Amami kokutō shōchū）。使用大米黑麯，加水釀製，再加溶於熱水嘅黑糖釀製，蒸餾一次，熟化嘅。二戰時缺乏大米，泡盛廠家一部分改用特產黑糖製造嘅。產地只限鹿兒島縣奄美群島。

#### 蕎麥燒酒

日文叫「蕎麥燒酎"」（soba jōchū）。通常使用大米麯，亦會用到蕎麥麯，加水釀製，再加蕎麥釀製，蒸餾一次嘅。主要產地係宮崎縣，長野縣、北海道亦有廠家。

#### 粕取燒酒

日文叫「粕取燒酎」（kasutori shōchū）。使用大米麯，加水釀製，再加大米釀製，壓去清酒之後，將酒粕蒸餾一次嘅。主要產地係福岡縣，新潟縣等亦有廠家。

#### 其他燒酒

通常使用大米麯，加水釀製，再加大米同部分芝麻、栗子、薯仔、粟米、紫蘇等唔同原料嘅一種釀製，蒸餾一次嘅。主要喺添加嘅副原料嘅產地生産。

### 連續式蒸餾燒酎（甲類）

通常使用大米麯，加水釀製，再加糖蜜、粟米、澱粉等釀製，使用連續式蒸餾器，通常減壓蒸餾一次嘅。提取酒精嘅效率高，成本低，不過缺乏原料嘅香味。主要由喺東京都、京都府、大分縣等嘅大酒廠生產，喺韓國亦有廠家。

### 甲乙混和燒酎

因爲連續式蒸餾燒酎（甲類）缺乏原料嘅香味，混合部分單式蒸餾燒酎（乙類）添加香味嘅。主要由喺東京都、京都府、大分縣等嘅大酒廠生產。

其他分類
----

* 原酒 - 熟化前嘅，或者酒精濃度大約40度嘅，無稀釋嘅燒酒。
* 無過濾 - 無過濾嘅原酒。
* 古酒 - 蒸餾後熟化三年或以上嘅燒酒。
* 初餾 - 蒸餾嘅初期分離出嚟嘅燒酒。原本酒精濃度高達50或60度，按法律規定加水到45度以下出廠。如果直接出廠，屬於烈性酒（spirits）。
* 木桶熟化 - 使用洋式木桶熟化嘅燒酒。通常變成淡琥珀色。
* 酒甕熟化 - 使用陶瓷酒甕熟化嘅燒酒。
正門（環市東路附近）正式正門附近（天勝村入邊）
**廣州市第21中學**係中國廣東廣州冇咗嘅全日制中學，1954年創辦，2018年8月1號同廣州市越秀外國語學校合併而消失，喺越秀區天勝村16號。

校徽
--

呢間學校嘅校徽方面，佢係由廣州市嘅首拉丁字「G」搞出嘅跑道，係「發展運動軌跡同傳承前人智慧結晶嘅書」噉解。而阿拉伯數字「21」係「組成教化，助人嘅文明之火」噉解。同時重係一隻諗住擘開對翼嚟飛嘅雀仔噉解。成個撈稿係體現學校實行中國內地嘅教育方針，培養德智體等方面全面發展嘅社會主義事業接班人。

校服色
---

|  |
| --- |
| 曾經用過嘅學校校服（全系列） |

短袖
* 衫：　　相間，有領有紐扣。領同袖口都係　帶些少　　相間嘅邊（出面}　入面　）；正面同反面　，兩邊近膊頭位有　底色，水平中間位有條　線；兩袖純　。左右對稱
* 褲：　，兩邊帶中等厚度嘅　線，但　線同底色之間有條幼嘅　線。

長袖
* 衫：　　相間。領純　，袖口　帶兩條　線。正面　帶兩個　直角三角形，背面同兩袖純　，左右對稱。但左胸位同兩袖近手掌位都有「ERSHYZ」字樣。
* 褲：純　，近褲袋位有　嘅「ERSHYZ」字樣。

棉褸
　　相間。領同袖口都係　，正面都係上　下　，兩色有鈍角V字嘅分界線，雖然正面近兩腎位有　嘅鈍角三角形，但反面冇。兩袖上　下　，分界線係同斜線，喺近關節位；左右對稱。

史
-

呢間學校喺1954年9月開始創辦，嗰時重未有明顯嘅學校校界。喺啱啱開辦咗學校無耐，由呢間學校同市16中、市17中成立咗三間聯合中共黨支部隸屬中共市文教機關學校嘅總部門。而學校就畀咗廣州市教育局嚟睺住。到咗1957年11月～1958年7月間，學校就改名做「廣州師範專科學校附屬中學」，結果佢就同執信中學一齊成立咗廣州市中等教育黨委。而學校就屬廣州師專科學校。後嚟先至同17中一齊搞咗聯合中共支部。嗰時學校重係蘇聯化嘅教育學模式，而「教學計劃」教學大綱、教科書同教學法都係學嗮蘇聯（而家係俄羅斯）嗰邊嘅。

而學校喺環市東路嘅天勝村嘅崗仔嗰度起。喺成立初期先至搞掂咗嗰時規劃嘅一期工程，而建築物凈係得10間到，最高嗰棟樓係磚木結構、蘇聯掛瓦，紅階磚計面嘅三層樓建築，而二期嘅建築起咗喺環市東路邊，但係由於種種原因先至冇起到。結果就搞出而家嘅學校範圍出嚟。

學校到咗1958年8月先至開始收高中生而成為一間完全中學，學校就畀咗廣東師範學院嚟睺住，嗰時學校嘅教育教學工作從「蘇聯化」行到「勞動化」。而學校喺1964年8月先至改返之前嗌嘅「廣州市第廿一中學」嘅名。後嚟過咗十幾年就變成廣州市嗰時名氣比較大嘅一間中學。雖然話嗰時主觀指導思想入面話糾正照搬蘇聯課程嘅偏差同大躍進時期嘅勞動化的偏差，但實際根部都冇實現突破歷史錯誤形成嘅所謂「蘇化」同「勞動化」嘅限定。

喺文化大革命時期，由於教育俾人當成四舊嚟睇，結果高等學校招生考試制度就取消嗮，結果學校猛咁搞「複課鬧革命」，而呢個現象直到1976年先至結束。而廣州市第廿一中學革命委員會喺1976年先至取消咗。而1977年秋，由於中國內地恢復返普高等學校招生考試，學校嘅課程同秩序先至恢復返正常教學水平一直到而家。

2018年5月25號，喺越秀區第16屆35次政府常務會議同12屆第18次區委常委會議研究兼決定，將呢間學校同廣州市越秀外國語學校合併兼改名做**廣東實驗中學越秀學校**，重委託畀廣東實驗中學睇實。

攞過嘅獎
----

呢間學校攞過以下呢啲獎：

* 全國教育科學「十五」規劃重點課題「四合一主體教學模式」實驗學校
* 全國教育科學"十五"規劃課題"英語報刊閱讀教學新模式研究"實驗學校
* 全國"心理健康教育研究與實驗"學校
* 聯合國教科文組織環境人口與可持續發展（EPD）教育專案學校
* 廣州市第一批心理健康教育示範學校
* 廣州市示範性普通高級中學

註同攷
---

註
1. 1 2  有啲地圖雜誌嘅路牌話佢喺環市東路250號，但係根據佢學校寫嘅門牌係天勝村16號。

攷

1. ↑  〈省实越秀中学成立！21中和越秀外国语合并，省实托管〉. 《上学了》. 腾讯. 2018-05-25. 原著喺2020-03-16歸檔. 喺2018-11-18搵到.
2. ↑  〈广州二十一中和越秀外国语中学将合并成立"广东实验越秀中学"〉. 《金羊网》. 2018-05-26.
**師奶**（「奶」字讀*naai1*音，音調同「拉」，太太嘅俗稱。主要係街坊之間用嚟打招呼嘅用詞。哩個詞語亦都可以用嚟取笑嗰啲唔多化粧，外表睇起上嚟土土地好似傳統家庭主婦咁嘅未婚女士，有所謂「師奶仔」嘅叫法。

來源
--

**師奶**，又可以寫做「施奶」，而哩個詞語據講原本嘅意思係指施以人奶以養育之恩嘅女人（哩個用法，個「奶」要讀返佢嘅原本音），其實即係稱呼阿媽或者奶媽嘅代名詞，喺同村鄰里之間作為互相嘅招呼，潛在住讚揚母愛偉大嘅意味；不過又據聞因為咁樣而出現咗一個幾得意嘅情形，就係話喺以前如果對住一個未結婚嘅女人叫佢做「施奶」，換嚟嘅反應多數會好激烈，最可能會係回應一句：「我啋！大吉利是！」嚟阻止哩個稱呼，原因係冇懷孕就唔會有奶水，而中國人嘅舊觀念普遍認為，未婚懷孕係件敗壞家聲嘅醜事，咁都未結婚未做人阿媽又點會有奶可施，於是名節為上就要阻止人叫佢做**施奶**。

另外，**師奶**哩個寫法，喺以前係啲武館跟人學師嘅徒弟用嚟稱呼嗰啲做師父嘅老婆，會叫佢做「師母」或者「師奶」（哩個「奶」都係用返佢嘅原本讀音），後來隨住社會慢慢現代化，學功夫嘅人逐漸減少，慢慢啲人就將「師奶」哩個詞語同「施奶」嘅寫法融合變成同義詞，「奶」字嘅讀音亦變成高*N*音。

用法
--

### 街坊用語

**師奶**係舊一輩嘅屋村街坊最鍾意用嘅招呼用詞，佢哋會叫鄰里裡面嫁咗人嘅女士做乜師奶物師奶，譬如叫陳生個老婆係「陳師奶」，張生個老婆係「張師奶」，代替咗「陳太太」，「張太太」作為互相嘅稱呼。因為喺以前嚟講，啲鄰里關係係比較和諧友好，街坊之間經常互相照應，而咁樣嘅稱呼可以令到左鄰右里間嘅關係更加拉近，感覺親切而唔會太生外。

### 「靚師奶」與「黃面婆」

但係今日哩個**師奶**嘅詞語已經有所演化；街坊之間仍然都有用佢嚟互相招呼，但係如果遇到啲後生嘅太太，或者仍然有化吓粧，比較識得打扮嘅太太，就要識得喺**師奶**前面加個「靚」字，因為哩啲做咗人老婆嘅太太會覺得，俾人感覺係「靚師奶」，總好過俾人覺得自己係「黃面婆」。

### 取笑人用

除咗對街坊使用之外，**師奶**哩個詞語更加演化到唔一定稱呼已婚嘅女人；若果喺邊度見到一個冇乜化粧，衣著外表亦冇乜魅力可言嘅未婚女性，明明未結婚但係望落去成個家庭主婦咁嘅，就會俾人笑佢係「師奶款」，但哩個係貶義嘅稱呼嚟，唔好亂咁對人講。

「師奶殺手」
------

香港有一個知名嘅藝員叫做**陶大宇**，曾幾何時因為一套電視劇《刑事偵緝檔案》而人氣暴升，阿大宇喺劇中係飾演一個叫做張大勇嘅精明幹探，個款英姿凜凜，而且仲屢破奇案，威風嘅形象深受廣大觀眾嘅歡迎。哩套劇當時係喺夜晚嘅黃金時段度播出，當時最多人睇嘅就係嗰啲師奶級嘅女士，真係集集咁追嚟睇；之後喺一次公開嘅劇集宣傳場合入面，身為主角嘅陶大宇俾一大班師奶影迷瘋狂咁圍住要求合照同埋簽名，第二日報紙嘅娛樂版就作咗「師奶殺手」哩個綽號嚟形容陶大宇嘅魅力。跟住之後，凡親成為嗰期最受歡迎嘅男藝人，就會用「師奶殺手」哩個稱號嚟稱呼佢，直頭當係代名詞咁嚟用。

參考
--
公園大門
**洞天仙境**（粵拼：dung6 tin1 sin1 ging2）有著「華南第一天坑」嘅大寶號，喺英德九龍鎮墟西北偏西一點七公里遠嘅水邊河兩頭，係廣東清遠嘅一個熱門觀光地，亦係英西峰林走廊嘅其中一個景區。

地理特色
----

佢以喀斯特地形嘅溶洞爲主，喺兩億幾年前形成。樣似巨大嘅漏斗天窗，後因地下河猛咁流而形成洞穴，由石灰岩山體喺雨水沉積同地表水侵蝕嘅共同作用下，重因細罅形成而逐漸擴大，形成咗溶岩深窿，後經幾億年嘅地下河水浸蝕後坍塌而成。隨後溶洞頂喺地質演變過程入面發現好多次坍塌而飆出地面而形成天坑。

景區
--

龍舌滴水華南第一天梯仙境天瀑萬年壽龜蓮花寶座

入面主要以山、水、石、潭、鐘乳、瀑布、天橋、天坑同綠洲嘅景色為主。家下既係中華人民共和國AAAA級旅遊景區之一，又係有天坑同玻璃觀景相結合帶休閒娛樂同特色美食、野外擴展嘅原生態綜合型嘅公園兼旅遊景區。

佢嘅景區主要有穿天懸空木棧道、龍舌滴水、石生綠蘑菇、白玉觀音、獅子碌波、萬年壽龜、華南第一天坑、天坑舊屋場遺址、石不語、萬綠福島、姻緣橋、仙境天瀑、蓮花寶座、緣分石、珊瑚化石、天生橋、天龍飲水、臨水棧道、森林棧道、龍骨印記、天然石刻字體、魔毯、玻璃滑道、玻璃觀景台、喊泉、翠竹林民俗文化街、豆腐坊同埋青雲橋爲主。

### 萬年壽龜

溶洞景區內一景，近窿底入口310m位。相傳好耐以前，玄武喺九龍引天水救百姓，後爲鎮守呢度而化成溶洞入面隻石龜嚟保佑方圓土地風調雨順。

### 白玉觀音

溶洞景區內一景，近窿底入口270m位。佢係嚿企咗喺懸崖成億年咁耐嘅奇石，似觀音菩薩喺度傳經說法、降幅賜壽，係「天坑第一天然觀音」。聽話每年有好多新婚夫妻會慕名嚟洞天仙境祈福，以求菩薩送仔女，通過朝拜後而有喜如願。

### 華南第一天坑

溶洞景區內一景，近窿底入口330m位。佢屬喀斯特地貌，係華南最大嘅天坑，深231m，面積近百畝。陽光從坑口照入天坑底，山泉水從天空及絕頂而降形成小溪，成為天坑「動植物王國」嘅生命之源。天坑入面氣候濕潤、超多O2，重有花草、藤蔓、苔蘚、棕櫚、蕨科等百種植物喺度生。

喺2015年之前，因景區內冇就近棧道，所以入去嗰邊一定要搭船先至到，嗰時好少人到嗰邊玩。

### 天坑舊屋場遺址

溶洞景區內天坑底東邊一景。相傳喺大清太平天國領袖——洪秀全嚟呢度睇地形後，話呢度易守難攻嚟嗌軍隊匿埋。喺敵人唔注意之時變成隻出奇制勝嘅奇兵。早前啲人因戰亂而揀呢度避難，嗰時入嚟呢度要撐艇。當地好多村民曾經喺抗日戰爭期間入嚟避難。不過喺1983年因水邊河發大水而沖冧晒，原先呢度住啲村民冚唪唥搬出到第度，而原先嘅廢墟亦被開發成景區。

### 蓮花寶座

溶洞景區內崖底一景。佢本身係天界講經堂出面，靈池入面嘅蓮花，經過天界仙水嘅滋潤而有咗靈性。因成日聽天神講育真經而學成修仙，重潛心修行唔停噉吸取天地精氣，最後修煉成神化成蓮花寶座。

### 仙境天瀑

溶洞景區內深處一景。樣似半掩水簾噉掛喺天坑入面嘅半圓巖牆上，水聲似大珠小珠落玉盤嘅感覺。佢啲奇石、綠樹同碧水、天瀑喺埋一齊，形成似「蓬萊仙境圖」噉。

### 穿天懸空木棧道

溶洞景區內半空一景。全長300m，上邊係懸崖絕壁一線天，下邊係深水碧潭暗流。水清見底，雖然睇落去好平靜，但跟住山勢嘅轉變而起伏不平，暗流喺下邊行，棧道睇落去好似搖搖欲墜噉，令人心驚膽戰。

### 翠竹林－民俗文化街

景區北邊一景，入面嘅空氣平均O2負離子含量達到120,000個/cm³。入面有農家土特產街、西施豆腐飯嚟畀客人親身體驗下手工整豆腐嘅成個過程。

### 九龍之星·玻璃觀景台

景區山頂一景，喺洞天仙境懸崖最頂，屬玻璃觀景台之一。垂直高度228m，懸空38m，家下亦係中國大陸觀景平台垂直高度最高嘅地方。

### 玻璃滑道、魔毯

兩娛樂設施，其中魔毯喺景區山上入口800m地方；而玻璃滑道洞天仙境懸崖最頂嘅玻璃觀景台下邊隔籬。兩者方面，魔毯攞嚟上到崖頂用，而玻璃滑道攞嚟滑到崖底用。滑道全長388m，垂直落差200m。

飛同開放時間、注意事項
-----------

開放時間
每日08:30～18:00

飛
* 全票：CNY￥76
* 1.2m＜身高≤1.5m（細路）／65≤年紀＜70（老坑，要有本人有效身份證原件）：CNY￥50
* 身高≤1.2m（細路）／年紀≥70（老坑，要有本人有效身份證原件）／傷殘人士（要有殘疾證）／軍人（要有軍官證）：免費
* 洞天仙境+峰林小鎮：CNY￥120

注意事項
1. 飛淨限一人一張入場。
2. 每位遊客限享受一種優惠政策，若果有符合至少兩種折扣資格嘅遊客，按最低折扣嚟計。
3. 傷殘人士（列入咗殘疾人體育賽事醫學分級嗰啲），建議有位完全民事行為能力嘅人陪同入場。
4. 若果景區有特殊活動、惡劣天氣、太多遊客、設備故障檢修等原因閂檔，以公告為準。
5. 飛一旦賣出，除非法定事由或突發事件或遇到第四種情況其一之外，其它情況都冇得退。
6. 若果飛通過網上途徑而買咗，冇得退。
7. 每位買成人飛嘅遊客最多淨畀帶一位細路入場。
8. 酒後禁止入場。
9. 園區內嘅輪渡、滑道、魔毯、玻璃觀景台、行繩過河等遊樂設施同門飛唔互通，若果入場體驗要另外收錢。

連出去
---

|  |  |
| --- | --- |
|  | 維基同享有多媒體嘅嘢：**Cave Wonderland** |

* 洞天仙境 永安旅遊
* 英德洞天仙境 欣欣旅游
一家帝王企鵝，兩大一細
**帝王企鵝**，又叫做**皇企鵝**或者**皇帝企鵝**，係企鵝嘅一種。佢哋約莫高4呎，重100磅，係家下體型最大嘅企鵝。帝王企鵝住響全球最凍嘅南極洲。佢哋個身可以擋住每粒鐘100哩嘅強風，重忍到華氏零下180度嘅低溫。

帝王企鵝屬大概係喺3800萬年前由其他企鵝度分支出嚟，分成帝王企鵝同埋國王企鵝，兩種好相似。當帝王企鵝去到南極大陸嘅繁殖地，企鵝乸生咗蛋之後，就會畀企鵝公孵。帝王企鵝雙腳同埋肚下面中間有一塊佈滿血管嘅紫色皮膚，令啲蛋維持住喺97.6度。企鵝仔出咗世之後，就算企鵝公有幾肚餓都好，都會喺喉嚨嘅特殊細胞分泌盎司嘅營養汁畀企鵝仔食。企鵝乸返到嚟嗰陣，企鵝公嘅體重已經冇咗二分一到三分一左右。企鵝乸同企鵝公調位之後，企鵝公就會走去海邊搵食，路程相當遠。以帝王企鵝嘅行路速度，要花一段好長嘅時間。佢行路好似鐘擺咁搖搖擺擺，咁樣可以喺每一步儲低下一步要嘅能量。帝王企鵝亦都係潛水潛得最深嘅企鵝，當佢哋入咗水之後，羽毛會唧晒啲空氣出嚟，減少浮力。佢哋重可以將心跳降低60%，減少要用嘅氧氣，令佢哋可以留低喺水底25分鐘，佢哋亦都可以潛到落1000英尺深。

|  |  |
| --- | --- |
|  | 維基同享有多媒體嘅嘢：**Aptenodytes forsteri** |
**賭波**，屬於一種「體育比賽賭博 (sports betting)」，多數以投注足球為主，但亦有用其他球類運動嚟開賭，好似籃球、棒球、美式足球（又叫欖球）1…等亦都會叫**賭波**。不過喺香港暫時唯一合法可以賭嘅波只有足球運動一種，所以普遍計一講**賭波**就多數係指賭足球。

一般賭波首先要有一場或以上嘅正式球賽進行2。繼而有博彩公司、財團或者個人做莊 (bookmaker)，佢哋會開出各式各樣嘅投注盤口，俾其他想靠賽事結果嚟分得彩金嘅人落注。如果當地有合法嘅賭博機構，普羅大眾一般嚟講可以去機構指定嘅投注站落注，又可以用電話或者上網，甚至可以用賭博機構提供嘅投注直駁機落注；而當中嘅賭法亦可以話係五花八門。

相關
--

* 足智彩 - 提供香港合法賭波嘅資料。
* 香港賽馬會 - 香港馬會嘅簡介。
* 香港馬會足球博彩有限公司

註解
--

* 註 1: 用嚟賭波嘅熱門比賽計有：美國聯業籃球聯賽（NBA）、美國聯業棒球大聯盟、（MLB）、美國國家美式足球聯盟（NFL）…等嘅賽事，仲有其它一啲國際性嘅大型球類比賽。
* 註 2: 所謂正式，如果以足球計，就係要跟據《國際足球聯合理事會》所定下嘅賽事規則嚟進行嘅合法球賽，唔同嘅球賽根據返唔同嘅認可組織，要睇返開賭個莊點定義。
**社會服務令**（英文：**Community service order**）係一種犯罪者代替坐監嘅刑罰，通常犯案者犯比較輕微嘅罪。犯案者需要利用餘暇時間從事無薪社會服務工作，補償佢哋以往對社會造成嘅損害，並透過社區服務同感化主任嘅輔導，改過自新。

工作內容
----

根據《社會服務令條例》規定，假如違法者年滿14歲，並裁定觸犯可以判監嘅罪行，法庭可以考慮根據嗰單罪行判處社會服務令。社會服務令係要求違法者喺12個月之內從事唔超過240個鐘（視乎法庭判決）嘅無薪社會服務工作，並可以代替或附加喺其他判決（除咗感化令之外）。法庭喺判處社會服務令之前，社會福利署嘅感化主任要向法庭提交有關違法者嘅背景調查報告，以及評估違法者適唔適合接受社會服務令嘅報告。噉樣可以確保違法者適合進行社會服務工作，以及有合適工作可以提供畀違法者，並喺得到違法者嘅同意之下，先至判處社會服務令。

所有被法庭判處社會服務令嘅案件，都會轉介到社會福利署轄下嘅社會服務令辦事處跟進。接受社會服務令嘅違法者，需要按照社會福利署嘅指示，喺署方監督之下，進行相關嘅無薪社會服務工作，大多數喺醫院、學校、老人院等社會機構之內進行，例如喺醫院照顧病患者、學校翻新工程、製作新機構用具、清潔、植樹、教授興趣班等。署方亦會喺工作期間向違法者作出指導同提供技術支援。

社會服務令嘅服令者可以繼續喺社區中生活，服務工作唔會阻礙佢哋本身嘅學業、工作、參加宗教活動。

出面網頁
----

* 社會福利署 - 社會服務令計劃
* 香港法例第378章《社會服務令條例》
茜蒂啊斯瑪陪同馬哈迪接見菲律賓總統杜特地（2019年3月7號）
敦**茜蒂啊斯瑪**（**Siti Hasmah Mohamad Ali**，1926年7月12號—）係馬來西亞第四同第七任首相馬哈迪嘅老婆。畢業於星加坡國立大學。

評價
--

2019年11月3號，茜蒂啊斯瑪（中）出席喺泰國曼谷舉行嘅第35屆東盟峰會
茜蒂啊斯瑪為人低調、和藹可親，唔中意週時喺鏡頭前蒲頭同接受封號。茜蒂關心馬來西亞國內嘅後生、吸毒以及健康醫療等公共議題，都週時捐款畀好多民間慈善機構；佢喺受訪時會不時關心記者嘅工作情況，受馬來西亞人民愛戴同尊重，畀該國人民稱為「永遠嘅第一夫人」。

個人榮譽
----

2019年7月16號，茜蒂啊斯瑪獲頒2019年亞洲人力資源發展獎「終身成就獎」。2019年亞洲人力資源發展獎喺一個文告中講，佢係因為「對大馬公共衛生領域發展作出傑出貢獻」而獲得認可。

2019年8月22號，亞洲策略同領導研究院（ASLI）特別頒發「國家之母」（Ibu Negara）榮譽於茜蒂啊斯瑪，以示讚揚。主席謝富年表示，佢係表彰茜蒂喺馬哈迪致力於國家建設嘅旅程中，成為佢堅強後盾並作出犧牲；同時，謝富年表示茜蒂哈斯瑪嘅魅力、優雅、高貴同沉穩，令佢贏得所有馬來西亞人嘅愛、尊重同欽佩。

2019年11月24號，茜蒂啊斯瑪榮獲由國際建築學會（NBII）授予嘅婦女建國獎（Women's Nation-Building Award）。國際建築學會表示，個獎係對茜蒂喺濫用藥物、婦女健康、生育計劃、農村婦女發展同成人識字率方面作出嘅貢獻，給予認可。

著作
--

* 《我個名係哈斯瑪》（茜蒂啊斯瑪喺2016年90歲生日嗰日發布嘅自傳）

個人生活
----

馬哈迪同老婆茜蒂啊斯瑪畫像
馬哈迪同茜蒂啊斯瑪到霹靂州度假（2007年5月）
### 婚姻

茜蒂啊斯瑪就讀大學期間，同馬哈迪係同班同學。當時全班有70人，其中大部分係華裔學生、馬來裔學生有七人，女學生得茜蒂一人，因此佢喺班上幾受歡迎。馬哈迪好學而且珍惜就學機會，成績喺班上相當優異並成日協助成績較差嘅同學；茜蒂嚟自吉隆坡，家族具名望，佢欣賞馬哈迪嘅學識同政治理念。喺上大學之前，茜蒂冇學過物理，好擔心自己因此留級，馬哈迪因協助輔導課業成為茜蒂嘅良師益友，佢哋嘅關係亦由普通朋友成為戀人。

馬哈迪喺過去除咗同女性家人相處之外，從未同其他女性來往，茜蒂係佢嘅初戀；直到兩人準備步入婚姻前，馬哈迪仍羞於對佢開口。茜蒂曾於受訪回憶當年馬哈迪求婚時微笑表示：「馬哈迪當時好怕醜，佢乜都冇對我講，只係寫咗一張英文寫嘅LOVE字條畀我！」由於馬哈迪同茜蒂兩人嘅家庭背景差異懸殊，當馬哈迪向女方家提親時，遭到強烈反對，後兩人喺1956年8月完婚。

### 屋企

* 老公：馬哈迪（Mahathir bin Mohamad）
	+ 仔：慕克里·馬哈迪（Mukhriz Mahathir）、莫紮尼·馬哈迪（Mokhzani Mahathir）、米占·馬哈迪（Mirzan Mahathir）、馬茲哈爾·馬哈迪（Mazhar Mahathir）
	+ 女：瑪麗娜·馬哈迪（Marina Mahathir）、梅琳達·馬哈迪（Melinda Mahathir）
* 大哥：依斯邁莫哈末阿里（Ismail Mohamed Ali）
* 細佬：莫哈末哈欣·莫哈末阿里（Mohamed Hashim bin Mohd Ali）

參考
--

1. ↑  〈她，永远的第一夫人！〉. *www.sinchew.com.my*. 喺2021-04-01搵到.
2. ↑  〈"2019亚洲人力资源发展"颁奖典礼 敦西蒂获颁终身成就奖 中国报 ChinaPress〉. *www.chinapress.com.my*. 喺2021-04-17搵到.
3. ↑  〈亚洲人力资源发展奖 首相夫人膺终身成就奖〉. *www.enanyang.my* (簡體中文). 2019-07-18. 喺2021-04-17搵到.
4. ↑  马新社, 2019年 8月 22日 星期四 10:56 上午 Myt. 〈默默成为敦马后盾和牺牲 西蒂哈斯玛被誉为"国母" 精彩大马〉. *www.cincainews.com* (中文). 喺2021-04-17搵到.
5. ↑  〈首相夫人荣获妇女建国奖 国内〉. 《東方網 馬來西亞東方日報》 (簡體中文). 喺2021-04-17搵到.
6. ↑  〈敦茜蒂哈斯玛90岁出书：有些故事孩子都不知〉. *www.sinchew.com.my*. 喺2021-03-30搵到.
7. ↑  〈特稿："千面总理"马哈蒂尔〉. *news.sohu.com*. 喺2021-04-27搵到.